Διάσημος ηθοποιός του Hollywood δώρισε στο Άγιο Όρος ένα βραβείο ΕΜΜΥ (pics) - e-Stage.gr\nΔιάσημος ηθοποιός του Hollywood δώρισε στο Άγιο Όρος ένα βραβείο ΕΜΜΥ (pics)\nΌχι μόνο επισκέφτηκε το Άγιο Όρος, άλλα δώρισε στο στo Βατοπαίδι ένα βραβείο ΕΜΜΥ.\nΟ λόγος για τον Αμερικανό σταρ του Χόλιγουντ, Τζόναθαν Τζάκσον, ο οποίος ήρθε στην Ελλάδα, ταξίδεψε ως το Άγιο Όρος και εντυπωσιάστηκε με όλα όσα συνάντησε εκεί, αλλά και τους μοναχούς που γνώρισε από κοντά.\nΔεν έμεινε όμως μόνο στην επίσκεψη και στην φιλοξενία. Προχώρησε και σε μια κίνηση, άξια σεβασμού. Αποφάσισε να χαρίσει στην Παναγία του βραβείο ΕΜΥ που κέρδισε το 2005 για το ταλέντο του στην ηθοποιία.\nΟ Τζόναθαν Τζάκσον βρέθηκε στην Μεγίστη Ιερά Μονή Βατοπαιδίου για τον εορτασμό της Κοιμήσεως της Θεοτόκου. Κατά τη διάρκεια της πανηγυρικής Αγρυπνίας στο Συνοδικό όπου οι πατέρες πρόσφεραν το παραδοσιακό κέρασμα ο δημοφιλής καλλιτέχνης παρέδωσε το βραβείο του στο φιλοξενούμενο Μητροπολίτη Ατλάντας κ. Αλέξιο.


Απίστευτος Ερντογάν: Ζήτησε από την ΕΕ να αντιμετωπίσει την Τουρκία όπως… την Ουκρανία στο ενταξιακό ζήτημα - Talking Points\nΑρχική Κόσμος Απίστευτος Ερντογάν: Ζήτησε από την ΕΕ να αντιμετωπίσει την Τουρκία όπως… την...\nΑπίστευτος Ερντογάν: Ζήτησε από την ΕΕ να αντιμετωπίσει την Τουρκία όπως… την Ουκρανία στο ενταξιακό ζήτημα\nΣε νέα επίδειξη προκλητικότητας επιδόθηκε ο πρόεδρος της Τουρκίας, εν μέσω της ρωσικής εισβολής στην Ουκρανία και του αιτήματος του Κιέβου για ένταξη στην ΕΕ.\nΣυγεκριμέμα, ο Ρετζέπ Ταγίπ Ερντογάν ζήτησε από την Ευρωπαϊκή Ένωση μεταχείριση της Τουρκίας ανάλογη με αυτής που απολαμβάνει η Ουκρανία, εκφράζοντας, μάλιστα, απορίες για την μη ένταξη της Άγκυρας στο ευρωπαϊκό μπλοκ. «Δείξτε στην Τουρκία την ίδια ευαισθησία που δείχνετε και στην Ουκρανία», είπε ο Ερντογάν στη συνέντευξη Τύπου που παραχώρησε στην Άγκυρα μαζί με την πρόεδρο του Κοσόβου Βιόσα Οσμάνι.\nΣχολιάζοντας το αίτημα της Ουκρανίας να ενταχθεί στην ΕΕ, ο Τούρκος πρόεδρος ανέφερε: «Χειροκροτούν τον (πρόεδρο της Ουκρανίας Βολοντίμιρ) Ζελένσκι στο Ευρωπαϊκό Κοινοβούλιο. Πολύ ωραία. Χρειαζόταν λοιπόν μια καταστροφή για να γίνει αυτό… Αλλά η Τουρκία δεν θα περιμένει μια καταστροφή». «Εκτιμούμε τις προσπάθειες για την ένταξη της Ουκρανίας στην ΕΕ. Αλλά το λέω στα μέλη της ΕΕ: αναρωτιέμαι τι σας ανησυχεί ακόμη για να εντάξετε την Τουρκία στην ΕΕ», συνέχισε.\nΥπενθυμίζοντας ότι η χώρα του είναι επίσης μέλος του ΝΑΤΟ, ο Ερντογάν ρώτησε: «Γιατί δεν δίνετε τον αναγκαίο στρατιωτικό εξοπλισμό στην Τουρκία;». «Θα βάλετε την Τουρκία στην ατζέντα σας όταν θα υπάρξει πόλεμος εναντίον της;» σημείωσε χαρακτηριστικά, ενώ για τον πόλεμο ο Ερντογάν, που διατηρεί καλές σχέσεις και με τις δύο χώρες, κατηγόρησε την περασμένη εβδομάδα την ΕΕ και το ΝΑΤΟ για «έλλειψη αποφασιστικής δράσης». Απόψε κάλεσε και τις δύο χώρες να σταματήσουν αμέσως τον πόλεμο και «να συμβάλουν στην παγκόσμια ειρήνη», προσθέτοντας ότι η Άγκυρα δεν αντιτίθεται στη διεύρυνση του ΝΑΤΟ.\nΠροηγούμενο άρθροΠόλεμος στην Ουκρανία: Κήρυξε πτώχευση η διαχειρίστρια εταιρεία του Nord Stream 2, ανησυχία για την αγορά ενέργειας\nΕπόμενο άρθροΜεγάλο αντιπολεμικό συλλαλητήριο συμπαράστασης και αλληλεγγύης προς τον ουκρανικό λαό στο Σύνταγμα


Ολοκληρώθηκαν και για φέτος τα προγράμματα δασοπροστασίας της ΚΑΛΛΙΣΤΩΣ. Σε συνεργασία και συνεννόηση με τις τοπικές αρχές αλλά και με την ουσιαστική υποστήριξη και την προσφορά των εθελοντών, τα προγράμματα στέφθηκαν με απόλυτη επιτυχία. Οι εθελοντές και οι εθελόντριες οργανώθηκαν σε ομάδες εποπτεύοντας για διάστημα ενάμιση μήνα ευαίσθητες δασικές εκτάσεις, στελεχώνοντας θέσεις θέας-πυροφυλάκια και κάνοντας περιπολίες με κατάλληλα οχήματα.\nΤα προγράμματα υλοποιήθηκαν φέτος στην περιοχή του Γράμου στη Β. Πίνδο με έδρα την Καλή Βρύση του Δήμου Ακριτών τις παρακάτω περιόδους:\n1 έως 15 Αυγούστου\n15 έως 29 Αυγούστου\n29 Αυγούστου έως 12 Σεπτεμβρίου\nΑναγνωρίζοντας τις ανάγκες των περιοχών αυτών, καθώς και της οικολογικής σημασίας των δασών, η ΚΑΛΛΙΣΤΩ σχεδίασε και δεύτερο πρόγραμμα δασοπροστασίας/δασοπυρόσβεσης στις ορεινές περιοχές των Γρεβενών, στο πλαίσιο προγράμματος LIFE που υλοποιεί στην περιοχή σε συνεργασία με τη Νομαρχία Γρεβενών τις παρακάτω περιόδους.\nΦέτος, για πρώτη χρονιά η ΚΑΛΛΙΣΤΩ ανέλαβε να συντονίσει και ομάδες εθελοντών για την προστασία του περιαστικού δάσους του Σέιχ Σου. Οι εθελοντές και οι εθελόντριες δήλωσαν τη διαθεσιμότητα τους και τις ημέρες εκείνες κατά τη διάρκεια των οποίων βρίσκονταν σε επιφυλακή. Σε συνεργασία με την πυροσβεστική Θεσσαλονίκης, αλλά και με την κατάλληλη εκπαίδευση των εθελοντών, η ΚΑΛΛΙΣΤΩ συντόνισε τις ομάδες αυτές οι οποίες έκαναν πεζοπορικές περιπολίες και ανέλαβαν θέσεις θέας κατά τη διάρκεια των ημερών υψηλής επικινδυνότητας.\nΕυχαριστούμε θερμά για την οικονομική τους υποστήριξη τον ΟΤΕ και το Ίδρυμα Λάτση.\nΕυχαριστούμε επίσης την εταιρεία Infoδιμ για την παραχώρηση των χαρτών.\nΔείτε εδώ την παρουσίαση των αποτελεσμάτων του προγράμματος (PowerPoint).


Ερώτηση Ν. Γκαρά για τις αποζημιώσεις του προγράμματος δασώσεων - Γεωπόνος Τ.Ε. ''Τεχνολόγος'' Γεωπόνος\nHome ΔΑΣΗ δασωση ΕΙΔΗΣΕΙΣ ΕΠΙΛΟΓΕΣ ΕΡΩΤΗΣΗ ΒΟΥΛΕΥΤΩΝ ΠΕΡΙΒΑΛΛΟΝ Ερώτηση Ν. Γκαρά για τις αποζημιώσεις του προγράμματος δασώσεων\nΕρώτηση Ν. Γκαρά για τις αποζημιώσεις του προγράμματος δασώσεων\ntexnologosgeoponos.gr 6:30 μ.μ. ΔΑΣΗ, δασωση, ΕΙΔΗΣΕΙΣ, ΕΠΙΛΟΓΕΣ, ΕΡΩΤΗΣΗ ΒΟΥΛΕΥΤΩΝ, ΠΕΡΙΒΑΛΛΟΝ\nΤην επίσπευση των διαδικασιών αποζημίωσης των αγροτών για το πρόγραμμα δασώσεων, ζητά από τον υπουργό Αγροτικής Ανάπτυξης η βουλευτής Έβρου του ΣΥΡΙΖΑ, Νατάσα Γκαρά, με ερώτηση που κατέθεσε στη Βουλή.\nΤην ερώτηση συνυπογράφουν 19 ακόμα βουλευτές του κόμματος, μεταξύ αυτών και 8 από την Ανατολική Μακεδονία και Θράκη. Οι βουλευτές αναγνωρίζουν ότι προέκυψαν προβλήματα στο πληροφοριακό σύστημα του προγράμματος λόγω της ανάθεσής του στα κατά τόπους Δασαρχεία, όπου παρατηρείται και έλλειψη προσωπικού, ωστόσο επισημαίνουν ότι θα πρέπει αυτά να ξεπεραστούν και να τηρηθεί η διαβεβαίωση ότι οι πληρωμές θα γίνουν άμεσα. Ζητούν την αποτελεσματική αντιμετώπιση των σοβαρών καθυστερήσεων που παρατηρούνται και ερωτούν πότε θα ολοκληρωθεί η αποπληρωμή του προγράμματος.\nΕρώτηση Ν. Γκαρά για τις αποζημιώσεις του προγράμματος δασώσεων Reviewed by texnologosgeoponos.gr on 6:30 μ.μ. Rating: 5\nΔΑΣΗ δασωση ΕΙΔΗΣΕΙΣ ΕΠΙΛΟΓΕΣ ΕΡΩΤΗΣΗ ΒΟΥΛΕΥΤΩΝ ΠΕΡΙΒΑΛΛΟΝ


Γαλλία: Έρευνες της αντιτρομοκρατικής για τη δολοφονία αστυνομικού – Τυνήσιος ο δράστης - Simerinos.gr\nΓαλλία: Έρευνες της αντιτρομοκρατικής για τη δολοφονία αστυνομικού – Τυνήσιος ο δράστης\nΟ άνδρας που μαχαίρωσε και σκότωσε μια διοικητική υπάλληλο της αστυνομίας στην είσοδο ενός αστυνομικού τμήματος στο Ραμπουγιέ, κοντά στο Παρίσι, φώναζε «Αλλάχ Ακμπάρ» τη στιγμή της επίθεσης, σύμφωνα με αυτόπτες μάρτυρες και μια αστυνομική πηγή.\nΤην έρευνα της υπόθεσης έχει αναλάβει η αντιτρομοκρατική εισαγγελία. Ο επικεφαλής της, Ζαν-Φρανσουά Ρισάρ, που έσπευσε επί τόπου, είπε ότι η υπηρεσία του ανέλαβε την έρευνα κυρίως λόγω του τρόπου που έδρασε ο Τυνήσιος δράστης, του γεγονότος ότι το θύμα ήταν αστυνομικός «αλλά και επίσης λόγω των όσων είπε ο δράστης κατά τη διάπραξη» του φόνου.\nΣύμφωνα με μια πηγή της εισαγγελίας, ο Τυνήσιος είχε κάνει μια «αναγνωριστική» έρευνα της περιοχής προτού να επιτεθεί στην αστυνομικό.\n«Η Γαλλία έχασε μια από τις καθημερινές ηρωίδες της, σε μια βαρβαρική πράξη αστείρευτης δειλίας», είπε ο πρωθυπουργός της Γαλλίας Ζαν Καστέξ.\nΗ γυναίκα μαχαιρώθηκε στον λαιμό, ανέφεραν δύο πηγές των υπηρεσιών ασφαλείας. Ο δράστης πυροβολήθηκε και σκοτώθηκε από αστυνομικούς. Μια τρίτη πηγή είπε ότι ο άνδρας αυτός ήταν νόμιμος μετανάστης στη Γαλλία και δεν ήταν γνωστός μέχρι σήμερα στις υπηρεσίες ασφαλείας.\nΗ σημερινή επίθεση σημειώθηκε έξι μήνες αφότου ένας έφηβος τσετσενικής καταγωγής αποκεφάλισε έναν καθηγητή στο Κονφλάν, στα προάστια του Παρισιού, επειδή φέρεται να έδειξε στους μαθητές του σκίτσα του προφήτη Μωάμεθ, σε ένα μάθημα για την ελευθερία της έκφρασης.\nΠροηγούμενο άρθροΟλυμπιακός: Απονομή στις 12 Μαΐου με ΠΑΟΚ\nΕπόμενο άρθροΕξώδικο Μηταράκη στον περιφερειάρχη Β. Αιγαίου\nΟ γάλλος πρόεδρος Εμανουέλ Μακρόν μιλά στο τηλέφωνο με...\nΤην περασμένη Πέμπτη, ημέρα που εξέπνεε η γαλλική προεδρία...\nΑυτές οι ημέρες είναι κρίσιμες για τη Βόρεια Μακεδονία....\nΒρετανία: Διεργασίες για νέα πρόταση μομφής κατά Τζόνσον\nΟι βουλευτές του Συντηρητικού κόμματος δεν πρόκειται να ζητήσουν...\nΦρίντα Κάλο: Οι «πληγές» μιας ασυμβίβαστης γυναίκας της τέχνης\nΛένε πως η δημιουργικότητα και η «τρέλα» είναι άρρηκτα...\nΝίκος Βούτσης: Δεν μας αφορά η σεναριολογία για κυβερνήσεις “εθνικής ενότητας”\nΤην αισιοδοξία του για την εκλογική νίκη του ΣΥΡΙΖΑ-ΠΣ...


Η πολυγλωσσική υποστήριξη της WME (δηλαδή η μετάφραση και/ή η μεταγλώττιση του παιχνιδιού σας σε άλλες γλώσσες) βασίζεται σε δύο απλές αρχές: τον πίνακα κειμένων και τα πολλαπλά πακέτα.\nΟ πίνακας κειμένων είναι ένα απλό αρχείο κειμένου που περιλαμβάνει όλα τα κείμενα που μπορούν να εμφανιστούν μέσα στο παιχνίδι, όπως οι υπότιτλοι των διαλόγων, οι περιγραφές αντικειμένων, τα μενού κ.λπ. Χρησιμοποιεί την ακόλουθη διάταξη:\nΚάθε γραμμή περιλαμβάνει μόνο έναν όρο που σχηματίζεται από μία ξεχωριστή περιγραφή, έναν χαρακτήρα tab και το κείμενο. Για παράδειγμα:\nSYSENG0001 Ρυθμίσεις παιχνιδιού\nSYSENG0004 Χρησιμοποίησε την επιτάχυνση υλικού\nSYSENG0005 Κάρτα γραφικών:\nSYSENG0007 Τρέξε σε παράθυρο\nΌλα τα κείμενα που θα χρησιμοποιηθούν μέσα στο παιχνίδι πρέπει να γραφούν στην παρακάτω διάταξη:\nΚατά τη λειτουργία η μηχανή εξάγει τις πληροφορίες από αυτό το αρχείο και ψάχνει για καταχωρήσεις με την ίδια περιγραφή. Εάν βρει τέτοιες τις χρησιμοποιεί έναντι του αρχικού κειμένου. Με αυτό τον τρόπο μπορείτε να έχετε τα κείμενα περασμένα κατευθείαν μέσα στα scripts τα οποία θα αλλάζουν μόνο εάν υπάρχει διαθέσιμος ένας πίνακας διαλόγων.\nΤα κείμενα που είναι γραμμένα στον πίνακα κειμένων με αυτό τον τρόπου παρουσιάζονται αυτόματα μεταφρασμένα στο παιχνίδι (για παράδειγμα όταν χρησιμοποιείτε τη μέθοδο Talk() μπορείτε να δώσετε το κείμενο με την παραπάνω διάταξη). Σε μερικές περιπτώσεις όμως είναι απαραίτητο να χρησιμοποιήσετε τη μέθοδο Game.ExpandString() που δέχεται το αρχικό κείμενο και επιστρέφει τη μετάφραση.\nΓια την αυτόματη δημιουργία του πίνακα κειμένων από τον κώδικα του παιχνιδιού σας δείτε το εργαλείο String Table Manager.\nΑναφορά σε περιγραφή του πίνακα κειμένων από άλλη περιγραφή\nΕπίσης κάθε περιγραφή μπορεί να αναφέρεται σε άλλες περιγραφές. Αυτό είναι χρήσιμο αν χρειαζόσαστε πολλές περιγραφές να αναφέρονται στο ίδιο κείμενο. Η σύνταξη αυτής της λειτουργίας είναι η ακόλουθη:\nΜε αυτό τον τρόπο οι περιγραφές SYSENG0001 και SYSENG0008 δείχνουν και οι δύο στον κείμενο "Ρυθμίσεις παιχνιδιού" και έτσι οι μεταφραστές χρειάζεται να μεταφράσουν αυτή τη γραμμή μόνο μία φορά.\nΑυτόματη εύρεση αρχείων ομιλίας\nΟι περιγραφές στον πίνακα κειμένων χρησιμοποιούνται επίσης για τον αυτόματο εντοπισμό των αντίστοιχων αρχείων ομιλίας. Η WME είναι ρυθμισμένη να ψάχνει για αρχεία ομιλίας στον φάκελο "speech" αλλά μπορείτε να ορίσετε και άλλους με τη μέθοδο Game.AddSpeechDir().\nΓια παράδειγμα, αν ο πίνακας κειμένου περιλαμβάνει αυτή τη γραμμή:\nSTR0123 Γεια, είναι ο Γιάννης. Τι κάνεις;\nΤο αντίστοιχο αρχείο ομιλίας θα πρέπει να ονομαστεί "str0123.ogg". Αν μεταφέρετε αυτό το αρχείο στον φάκελο "speech", η WME θα το παίξει αυτόματα όταν καλέσετε τον παραπάνω διάλογο με την εντολή Talk().\nΟι πίνακες κειμένων δεν περιορίζονται μόνο σε ASCII κείμενα, αλλά μπορούν να περιέχουν και χαρακτήρες Unicode στην κωδικοποίηση UTF8. Αυτό σας επιτρέπει να μεταφράσετε το παιχνίδι σας σε όποια γλώσσα θέλετε, όπως τις ασιατικές ή άλλες "double-byted" γλώσσες. Όμως υπάρχουν ορισμένες προϋποθέσεις για να χρησιμοποιήσετε UTF8 πίνακες κειμένων:\nΠρέπει να δημιουργήσετε το αρχείο σε έναν κειμενογράφο που υποστηρίζει το UTF8. Ο notepad των Win 2000/XP έχει αυτή τη δυνατότητα όπως και ο Ultraedit.\nΠρέπει να χρησιμοποιήσετε Γραμματοσειρές TrueType για τα κείμενα του παιχνιδιού. Οι Γραμματοσειρές Bitmap μπορούν να περιέχουν εώς 256 χαρακτήρες που τις καθιστά μη χρήσιμες για συγκεκριμένες γλώσσες.\nΠρέπει να χρησιμοποιήσετε την παράμετρο Game.TextEncoding για να ενεργοποιήσετε την κατάσταση UTF8 (Game.TextEncoding = 1;). Το παιχνίδι αλλάζει αυτόματα στην κατάσταση UTF8 αν ανιχνεύσει ότι ένας πίνακας κειμένων είναι UTF8.\nΤα αντικείμενα δημιουργίας γραφικού περιβάλλοντος μέσα στο παιχνίδι προς το παρόν δεν υποστηρίζουν κείμενα UTF8, αλλά μόνο τους συνηθισμένους χαρακτήρες ASCII.\nΠρέπει να τον σημειωθεί ότι η WME ΔΕΝ υποστηρίζει αρχεία Unicode, αλλά μόνα αρχεία UTF8.\nΑνάγνωση κειμένων από τα δεξιά προς τα αριστερά\nΓια να ενεργοποιήσετε την υποστήριξη για ανάγνωση από δεξιά προς τα αριστερά (που συναντάτε στα Αραβικά και τα Εβραϊκά) χρησιμοποιείστε την ιδιότητα Game.TextRTL. Να σημειωθεί ότι για να δουλέψει αυτή η λειτουργία είναι απαραίτητη η χρήση γραμματοσειρών TrueType. Δυστυχώς δεν μπορείτε να χρησιμοποιήσετε αυτή την ιδιότητα για το αρχικό παράθυρο ρυθμίσεων γιατί εμφανίζεται πριν την εκτέλεση των scripts. Για αυτό το λόγο μπορείτε να ενεργοποιήσετε την υποστήριξη για ανάγνωση από δεξιά προς τα αριστερά στον πίνακα κειμένων (παρόμοια λειτουργία με την αυτόματη αναγνώριση UTF-8) προσθέτοντας την ακόλουθη γραμμή σε αυτόν:\nΠακέτα για πολυγλωσσική υποστήριξη\nΗ πολυγλωσσική υποστήριξη δεν περιορίζεται μόνο στα κείμενα. Μπορείτε να χρησιμοποιήσετε διαφορετικές γραμματοσειρές (με διαφορετικές κωδικοσελίδες) και να αλλάξετε τμήματα από τα γραφικά ή τους ήχους. Για αυτό το λόγο η WME σας επιτρέπει να χωρίσετε το παιχνίδι σας σε πολλά πακέτα ώστε να τοποθετήσετε τα μεταφρασμένα αρχεία σε ξεχωριστό πακέτο από το υπόλοιπο παιχνίδι. Δείτε το κεφάλαιο Πακέτα και σύστημα αρχείων για περισσότερες λεπτομέρειες.


Συνέντευξη υπ. περιφερειάρχη Κώστα Μορφίδη στην εφημερίδα Εποχή\nΣυνέντευξη Κώστα Μορφίδη στην Εποχή\nΗ ήττα τους να είναι εκκωφαντική\nΠώς κρίνετε τη στάση της κυβέρνησης, όσον αφορά στις αυτοδιοικητικές εκλογές και βάσει των τελευταίων εξελίξεων κατάργησης του εκλογικού δικαιώματος των μεταναστών;\nΗ κυβέρνηση είναι απολύτως συνεπής με τη στάση της και τις θέσεις της για το θεσμό της τοπικής αυτοδιοίκησης συνολικά: εκμετάλλευση, χειραγώγηση, επιδίωξη υποταγής στα κελεύσματα της κεντρικής διοίκησης, αδιαφορία για τις πραγματικές ανάγκες των πολιτών. Με την αλλαγή στις ημερομηνίες διεξαγωγής των αυτοδιοικητικών εκλογών αποσκοπεί σε μικροκομματικά οφέλη. Αφενός εκμεταλλεύεται την καταγεγραμμένη τάση των ψηφοφόρων να συμμετέχουν μαζικότερα στον πρώτο γύρο των αυτοδιοικητικών εκλογών έναντι του δευτέρου και αφετέρου σχεδόν αποκλείει τη συμμετοχή όσων ετεροδημοτών ανήκουν στα ασθενέστερα οικονομικά στρώματα. Έτσι εξηγείται και ο αποκλεισμός από τις αυτοδιοικητικές εκλογές των μεταναστών. Άνθρωποι που ζουν ανάμεσά μας, δουλεύουν μαζί μας, αποκλείονται από το στοιχειώδες δικαίωμα να συμμετέχουν στα κοινά. Είναι εμφανής ο πανικός της κυβέρνησης μπροστά στην προοπτική της ήττας. Η δικιά μας ευθύνη και επιδίωξη είναι αυτή η ήττα να είναι εκκωφαντική και να φέρει την ανατροπή.\nΜία ακριτική περιφέρεια, όπως η Ανατολικής Μακεδονίας και Θράκης, τι ιδιαίτερα προβλήματα αντιμετωπίζει;\nΟι ακριτικές περιφέρειες βρίσκονται κατ’ αρχάς αντιμέτωπες με τα θηριώδη προβλήματα που αντιμετωπίζουν οι πάντες: ανεργία, φτώχεια, υποβάθμιση της παιδείας και της υγείας. Η περιφέρεια Ανατολικής Μακεδονίας και Θράκης έχει ωστόσο να αντιμετωπίσει πρόσθετα προβλήματα. Από τη μια, παραδοσιακές καλλιέργειες, όπως ο καπνός, φθίνουν συστηματικά με τον τερματισμό των επιδοτήσεων, ενώ ταυτόχρονα απουσιάζει ένα οργανωμένο σχέδιο παραγωγικής ανασυγκρότησης του πρωτογενούς τομέα. Από την άλλη, οι αγροτικοί συνεταιρισμοί έχουν απαξιωθεί ή έχουν πάψει να λειτουργούν. Η Τράπεζα Πειραιώς παρακρατεί τις επιδοτήσεις, προκειμένου να εξοφληθούν οφειλές, και ο χορός της υποβάθμισης του πρωτογενούς τομέα καλά κρατεί. Βιομηχανία και βιοτεχνική παραγωγή φθίνουν επίσης, και την ίδια στιγμή χωλαίνουν σημαντικά οι υποδομές στην περιοχή. Η Εγνατία είναι έρημος δρόμος λόγω των τιμών στα καύσιμα και των διοδίων, ενώ οι πολυσυζητημένοι κάθετοι άξονες παραμένουν σχέδια επί χάρτου. Στα νησιά μας, Θάσο και Σαμοθράκη, ο αποκλεισμός στη διάρκεια της χειμερινής περιόδου ολοκληρώνει το τοπίο της εγκατάλειψης. Τέλος, η περιφέρειά μας βιώνει ένα σοβαρότατο δεύτερο κύμα μετανάστευσης, που αν δεν ανακοπεί άμεσα, η ερημοποίηση των χωριών μας είναι αναπόφευκτη.\nΠώς κρίνετε την απερχόμενη περιφερειακή διοίκηση για το έργο της;\nΣτα τρία χρόνια πού είχε την ευθύνη, δεν κατάφερε να διαμορφώσει περιφερειακή συνείδηση, να αμβλύνει τις αντιθέσεις μεταξύ των περιφερειακών ενοτήτων, να εφαρμόσει πρόγραμμα που να πηγάζει από τις ανάγκες της περιφέρειας και να αφορά την περιφέρεια, ούτε να λύσει έστω και ένα από τα χρόνια προβλήματα. Κατάφερε, όμως, να παραμείνει πιστή στην πολιτική που απορρέει από τα μνημόνια που εφαρμόζει η κυβέρνηση, να μην εναντιωθεί ούτε στα πιο σκληρά μέτρα που λήφθηκαν, να μην περιφρουρήσει τη δημόσια περιουσία, κατάφερε να σταθεί αλληλέγγυα στα αιτήματα των πολιτών μόνο στα λόγια και σε καμία περίπτωση στην πράξη.\nΣε τι θα διαφέρει μια ενδεχόμενη δική σας διοίκηση στην περιφέρεια;\nΠιστεύουμε, θέλουμε και δεσμευόμαστε ότι θα διαφέρει θεμελιακά. Όλοι όσοι αναλαμβάνουμε τον αγώνα των αυτοδιοικητικών εκλογών δεν πρόκειται να λειτουργήσουμε ως εφαρμοστικά όργανα και πειθήνιοι εντολοδόχοι της μνημονιακής πολιτικής, ούτε ως διαχειριστές της κρίσης. Σκοπός μας είναι να απορροφήσουμε τους πόρους που αναλογούν στην περιφέρεια επιδιώκοντας το μέγιστο δυνατό των ΚΑΠ. Εννοείται ότι πρόθεσή μας είναι να περιορίσουμε στο ελάχιστο και απολύτως αναγκαίο τις λειτουργικές δαπάνες και να δώσουμε έμφαση στις επενδυτικές. Άλλωστε, κεντρική δέσμευσή μας είναι να ασκήσουμε τον κοινωνικό ρόλο που αναλαμβάνουμε. Παράλληλα, στοχεύουμε σε μια ευρεία παραγωγική ανασυγκρότηση με σχεδιασμό, προώθηση και υλοποίηση προγραμμάτων στο πλαίσιο του ΕΣΠΑ και των ΠΕΠ, με απόλυτο σεβασμό όμως στο περιβάλλον. Ωστόσο, η διαφοροποίηση στη διοίκηση της περιφέρειας θεωρούμε ότι θα προκύψει από τις πρακτικές υλοποίησής τους στη βάση αρχών και αξιών που για μας είναι αδιαπραγμάτευτες. Η έργω, και όχι μόνο λόγω, δημοκρατία, η απόλυτη διαφάνεια, η κάθετη και η απόλυτη ρήξη με φαινόμενα διαπλοκής και καλλιέργειας πελατειακών σχέσεων. Και βέβαια οι συμμετοχικές διαδικασίες. Γι’ αυτό σε κάθε βήμα που κάνουμε, κινούμαστε στο πλαίσιο της διαβούλευσης, της συνεννόησης, της συνεργασίας με τους πολίτες. Δεν αντιλαμβανόμαστε τη διοίκηση ως διαδικασία επιβολής αρχόντων σε αρχομένους, δι’ αναθέσεως, αλλά ως ανοιχτή και καθαρή συνεργασία συμπολιτών με κοινούς στόχους που έχουν συνομολογηθεί με εξίσου ανοιχτές και καθαρές διαδικασίες.\nΟύσα μία συνοριακή περιφέρεια και με μια αυστηρή κεντρική πολιτική για τους μετανάστες, τι μπορείτε να κάνετε προκειμένου να μην κινδυνεύσουν άλλες ζωές μεταναστών;\nΕν αρχή οφείλουμε να εναντιωθούμε σ’ αυτή τη σκληρή πολιτική που ως σήμερα έχει στοιχίσει εκατοντάδες ζωές απεγνωσμένων ανθρώπων. Αυτή η εναντίωση μπορεί να εκφραστεί μέσα από τη συνεργασία και τη σύμπραξη με τα κινήματα και τις συλλογικότητες που ήδη υπάρχουν και προσπαθούν να διασώσουν τις ανθρωπιστικές παραδόσεις της χώρας και του λαού μας και να διαφυλάξουν τις μνήμες της προσφυγιάς και της μετανάστευσης, που είναι άρρηκτα δεμένες και με την περιοχή μας. Κοινός σκοπός είναι ο εξαναγκασμός της κυβέρνησης να απαιτήσει ως ισότιμο μέλος της ευρωπαϊκής κοινότητας την ανάληψη των ευθυνών που αναλογούν στα υπόλοιπα κράτη μέλη της. Παράλληλα, όμως, η περιφέρεια μπορεί να πρωτοστατήσει στη δημιουργία ενός δικτύου των περιφερειών της Ευρώπης που αποτελούν πύλες εισόδου μεταναστών για την αλλαγή της μεταναστευτικής πολιτικής, με απώτερο σκοπό οι χώρες που αποτελούν πύλες εισόδου, άρα και η Ελλάδα, να δικαιούνται να εκδίδουν ταξιδιωτικά έγγραφα. Δεύτερον, στο να εκπονηθούν ευρωπαϊκά προγράμματα μέσω των οποίων θα ενισχυθούν χώρες όπου πολιτικές και οικονομικές συνθήκες αναγκάζουν τους πολίτες να μεταναστεύουν και τέλος στη συμμετοχή της ευρωπαϊκής ένωσης σε φιλειρηνικές προσπάθειες ώστε να μην είναι ο πόλεμος η αιτία για να ξεριζώνονται άνθρωποι από τον τόπο τους.\nAm Wochenende trifft sich die Comic Con-Welt in St


Η νέα μόδα που ξετρελαίνει τους ουρανίσκους λέγεται σούσι-πίτσα – Mignatiou.com\nFile photo: Σούσι πίτσα είναι η νέα μόδα EPA/LUONG THAI LINH\nΗ νέα μόδα που ξετρελαίνει τους ουρανίσκους λέγεται σούσι-πίτσα\nΜια πίτσα χωρίς σάλτσα, ξεροψημένη ζύμη και τυρί, είναι πίτσα; Έτσι τουλάχιστον πιστεύουν οι σεφ στο «Nami Japanese Seafood Restaurant», ένα ιαπωνικό εστιατόριο στο Τορόντο.\nΚαι η ιδέα τους, την οποία έχουν υιοθετήσει πολλά γιαπωνέζικα εστιατόρια στην καναδική πόλη, συνίσταται σε τηγανητό ρύζι, μαστιχωτή ζύμη και από πάνω ψάρι για σούσι με σάλτσα ουνάμι (ουασάμπι και σόγια) που γαργαλά τη μύτη.\nΌλα ξεκίνησαν στις αρχές της δεκαετίας του 1990. Ο Καόρου Οχσάντα, από το Κόμπε της Ιαπωνίας, εργαζόταν στο «Nami», όταν αποφάσισε να πειραματιστεί. Ειδικότητα του – και σπουδές του – η γαλλική κουζίνα. Είχε μεταναστεύσει στον Καναδά, τη δεκαετία του 1980. Δεν ήταν μανιακός της παράδοσης και καλωσόριζε καινούργιες τεχνικές.\nΜια μέρα, τηγάνισε ρύζι για σούσι και έβαλε πάνω σολομό για σούσι και, για γαρνίρισμα, ψιλοκομμένο κρεμμύδι και αυγοτάραχο. Οι πελάτες ενθουσιάστηκαν. Ο Οχσάντα βάφτισε την έμπνευσή του «sushi pizza» και πράγματι, με λίγη φαντασία έμοιαζε με σπιτική μικρή πίτσα. Αργότερα, πρόσθεσε μια ιδέα καυτερή μαγιονέζα και τη σάλτσα ουασάμπι-σόγιας. Άλλες εκδοχές περιλαμβάνουν τηγανητά κρεμμύδια, πίκλα πιπερόριζας, νόρι (φύκι που το συναντάμε στην Ιαπωνία) και, καμιά φορά, αβοκάντο.\nBe the first to comment on "Η νέα μόδα που ξετρελαίνει τους ουρανίσκους λέγεται σούσι-πίτσα"


«Στον τοίχο» η Ελλάδα και από τα διεθνή Μέσα - Newsbomb - Ειδησεις - News\nΚΟΣΜΟΣ 03/11/2011 08:50\n«Στον τοίχο» η Ελλάδα και από τα διεθνή Μέσα\nΠρώτο θέμα στα διεθνή μέσα ενημέρωσης είναι και σήμερα η Ελλάδα μετά το τελεσίγραφο που έθεσαν Γερμανία και Γαλλία στις Κάννες για δημοψήφισμα για την παραμονή ή όχι της χώρας στο ευρώ.\n«Η Ελλάδα στο χείλος του γκρεμού» είναι ο τίτλος της αμερικανικής εφημερίδας «New York Times» ενώ στο κείμενο αναφέρεται ότι «η Ευρώπη έπρεπε να προσέξει περισσότερο τις αντιδράσεις των Ελλήνων και λιγότερο τις αντιδράσεις των τραπεζιτών. Αντί να τιμωρήσουν έπρεπε να σκεφτούν τις επιπτώσεις και όχι να καταδικάσουν την Ελλάδα για πάντα στην ύφεση».\nΗ «Washington Post» υπογραμμίζει ότι οι ευρωπαίοι ηγέτες έχασαν πλέον την υπομονή τους με τη χώρα μας ενώ το CNN εστιάζει στην αισιοδοξία του Γιώργου Παπανδρέου για την έκβαση του δημοψηφίσματος.\nΣτον Έλληνα πρωθυπουργό αναφέρεται ειδικά και η «Wall Street Journal» τονίζοντας ότι ο Γιώργος Παπανδρέου είναι ένας πολιτικός με κλίση σε παιχνίδια εξουσίας υψηλού ρίσκου.\n«Οι Έλληνες πρέπει πρώτα να αποφασίσουν αν θέλουν να μείνουν στο ευρώ και μετά να πάρουν τα λεφτά» τονίζει η γερμανική εφημερίδα «BILD». «Τελεσίγραφο προς την Ελλάδα» είναι ο τίτλος της «Handelsblatt» ενώ στο κείμενο αναφέρεται ότι η Μέρκελ και ο Σαρκοζί έβαλαν τελεσίγραφο στην Ελλάδα να αποφασίσει επιτέλους αν θέλει να μείνει στην ευρωζώνη.\n«Σαρκοζί και Μέρκελ έβαλαν την Ελλάδα στον τοίχο» τονίζει στο πρωτοσέλιδό της η γαλλική «Le Figaro» ενώ αναφερόμενη στον Έλληνα πρωθυπουργό μιλάει για έναν καπετάνιο χωρίς χάρισμα\nΕιρωνικό είναι και σήμερα το κείμενο της «Liberation» η οποία γράφει ότι τελικά στις Κάννες το πρόσωπο της βραδιάς ήταν η Ελλάδα και όχι οι G20.\nΟ βρετανικός «Guardian» αναφέρει ότι ο Παπανδρέου μοιάζει να μην έχει μετανιώσει και υπογραμμίζει ότι με μία κίνηση ο Έλληνας πρωθυπουργός κατάφερε να σοκάρει τους ξένους ηγέτες και να δημιουργήσει ένα άσχημο κλίμα.\nΗ Ευρωπαϊκή Ένωση παγώνει τη βοήθεια των 8 δισ. ευρώ προς την Ελλάδα, γράφουν οι «Financial Times», τονίζοντας ότι Γαλλία και Γερμανία απαιτούν ξεκάθαρη απάντηση για την παραμονή της Ελλάδας στην Ευρωζώνη.\nΠρώτο θέμα στην ιστοσελίδα του BBC είναι οι συνομιλίες στις Κάννες. «Οι Ευρωπαίοι ηγέτες παγώνουν την εκταμίευση των 8 δισ. ευρώ μέχρι τη διεξαγωγή του δημοψηφίσματος» σημειώνει το βρετανικό δίκτυο, τοποθετώντας χρονικά το δημοψήφισμα στις 4 ή 5 Δεκεμβρίου.


Πόνος στην περιοχή της καρδιάς: πότε πρέπει να ακούσετε τον συναγερμό?\nΣτην ιατρική πρακτική, υπάρχουν συχνά περιπτώσεις όπου εμφανίζεται μιμητισμός πόνου. Το θέμα είναι ότι ο ασθενής παραπονιέται για δυσφορία στην περιοχή ενός οργάνου, αλλά στην πραγματικότητα το πρόβλημα έγκειται στην ήττα ενός εντελώς διαφορετικού τμήματος. Αυτό ισχύει επίσης για τον καρδιακό πόνο, ο οποίος μπορεί να προκληθεί από διάφορους λόγους. Πολλά από αυτά είναι μη καρδιολογικής φύσης..\nΟι κύριοι λόγοι για πόνο στην περιοχή της καρδιάς\nΠαρά το γεγονός ότι αυτό το σύμπτωμα παρατηρείται αρκετά συχνά, δεν είναι πάντα τόσο σαφές όσο φαίνεται με την πρώτη ματιά. Για παράδειγμα, η αιτία του πόνου στην περιοχή της καρδιάς μπορεί να είναι μια ασθένεια που αντιμετωπίζεται από τα ακόλουθα ιατρικά τμήματα:\nΌπως δείχνει η πρακτική των σύγχρονων γιατρών, ένας έντονος πόνος στην περιοχή της καρδιάς μόνο σε μία περίπτωση στις έξι έχει άμεση σχέση με την καρδιολογία. Σε άλλες καταστάσεις, η δυσφορία στο στήθος δεν έχει καμία σχέση με την καρδιά. Επομένως, ο πόνος στο στέρνο χωρίζεται συνήθως σε δύο ομάδες:\nκαρδιογενές, το οποίο συμβαίνει με την ανάπτυξη καρδιακών παθολογιών.\nμη καρδιογόνο, που προκαλείται από άλλους παράγοντες.\nΚαρδιογενής πόνος στο στήθος\nΓιατί πονάει στην περιοχή της καρδιάς; Από την άποψη της καρδιολογίας, αυτό το σύμπτωμα μπορεί να έχει μια σειρά εξηγήσεων:\nΑσθένειες του καρδιακού μυός φλεγμονώδους φύσης. Μιλάμε για ενδοκαρδίτιδα, μυοκαρδίτιδα και περικαρδίτιδα. Αυτές οι ασθένειες έχουν διαφορετικές αιτιολογίες και επηρεάζουν τα αντίστοιχα μέρη των τοιχωμάτων της καρδιάς. Χαρακτηρίζονται από την εμφάνιση ενός θαμπή, πόνου πόνου που μεγαλώνει με την πάροδο του χρόνου και δεν έχει σαφή εντοπισμό. Μετά από λίγο καιρό μετά την έναρξη δυσφορίας στο στέρνο, οι ασθενείς αρχίζουν να παραπονιούνται για δύσπνοια, πυρετό, διαταραχές του καρδιακού ρυθμού.\nΚαρδιακά ελαττώματα. Τέτοιες αλλαγές είναι δομικής φύσης και μπορούν να είναι τόσο συγγενείς όσο και αποκτηθείσες. Με μια οριστικά διαμορφωμένη παθολογία, συνήθως δεν υπάρχουν συμπτώματα. Ωστόσο, σε περίπτωση αποσυμπίεσης και ανάπτυξης ενός χρόνιου σταδίου καρδιακής ανεπάρκειας, μπορεί να εμφανιστεί θαμπό πόνος στο στήθος..\nΔυστροφία του μυοκαρδίου. Μιλάμε για μια ολόκληρη ομάδα καρδιακών παθήσεων, στην οποία υπάρχει παραβίαση των μεταβολικών διεργασιών στην καρδιά, για διάφορους λόγους. Οι δυσάρεστες αισθήσεις σε αυτήν την περίπτωση συνήθως προκύπτουν με την πρόοδο της υποκείμενης ασθένειας. Πρώτον, ο ασθενής παραπονιέται για έναν θαμπό, πνιγμένο πόνο, ο οποίος εντείνεται για μερικούς μήνες και, ως αποτέλεσμα, είναι πολύ έντονος στο πλαίσιο τυπικών συμπτωμάτων καρδιακής ανεπάρκειας.\nΕμφραγμα. Προκύπτει ως επιπλοκή προηγούμενης νόσου. Όταν το λιμό οξυγόνου του καρδιακού μυός φτάσει σε κρίσιμο επίπεδο, ξεκινά η διαδικασία νέκρωσης του μυοκαρδίου. Κλινικά, αυτή η παθολογία εκδηλώνεται με τον ίδιο τρόπο όπως η ισχαιμική νόσος, αλλά τα συμπτώματά της είναι πιο έντονα και δεν μπορούν να σταματήσουν από τη "Νιτρογλυκερίνη". Επιπλέον, οι ασθενείς παραπονιούνται για δύσπνοια, αδυναμία, καρδιακή ανεπάρκεια, ναυτία, φόβο θανάτου και υπόταση. Αυτά τα συμπτώματα σχετίζονται αρχικά με την άσκηση, αλλά στη συνέχεια εμφανίζονται ακόμη και σε ηρεμία.\nΙσχαιμία. Σε περίπτωση ασθένειας, εμφανίζεται πείνα οξυγόνου, που προκαλείται από ένα ολόκληρο σύμπλεγμα μορφολογικών και κλινικών αλλαγών στην καρδιά. Η πιο κοινή αιτία της νόσου είναι η ανάπτυξη αθηροσκληρωτικής πλάκας που μπλοκάρει τον αυλό της στεφανιαίας αρτηρίας. Σε αυτήν την περίπτωση, εμφανίζεται πόνος, ο οποίος, λόγω των ιδιαιτεροτήτων, ονομάζεται "ισχαιμικός".\nΔεδομένου ότι οι πιο σοβαροί καρδιακοί πόνοι καρδιακής φύσης σχετίζονται ακριβώς με την ανάπτυξη ισχαιμίας, τα συμπτώματά του πρέπει να εξεταστούν λεπτομερέστερα. Οι αισθήσεις πόνου μπορεί να είναι οι εξής:\nέχετε οπισθοστερνική ή περιφερειακή εντοπισμό.\nπροκύπτουν ως αποτέλεσμα σωματικής άσκησης ή συναισθηματικής εμπειρίας (σε προχωρημένα στάδια, μπορούν να εκδηλωθούν ακόμη και σε ηρεμία).\nο καρδιακός μυς πονάει, ενώ δίνεται αίσθηση στον αυχένα, τον αριστερό βραχίονα, τα δόντια, την κάτω γνάθο και την αριστερή ωμοπλάτη.\nη επίθεση χαρακτηρίζεται από μικρή διάρκεια (έως και αρκετά λεπτά).\nΗ «νιτρογλυκερίνη» επιτρέπει τη διακοπή της δυσφορίας.\nη φύση του πόνου πιέζει, συμπιέζει, πονάει, αιχμηρά και καίει, ενώ το δεξί χέρι, ωμοπλάτη, η καρδιά γίνεται μούδιασμα.\nΜη καρδιογενείς αιτίες καρδιακού πόνου\nΔυσάρεστες αισθήσεις στο στήθος μπορεί επίσης να εμφανιστούν για λόγους που δεν σχετίζονται με την καρδιά. Τα πιο συνηθισμένα είναι:\nΨυχωτικός πόνος. Είναι ποικίλες και συνήθως προκύπτουν στο πλαίσιο της συναισθηματικής αναταραχής. Τέτοιες αισθήσεις συνοδεύονται από ανοιχτόχρωμο δέρμα, δύσπνοια και ανήσυχη συμπεριφορά. Ωστόσο, δεν έχουν καμία σχέση με τη σωματική δραστηριότητα ή την κάμψη. Δεν μπορούν να επιβεβαιωθούν με σύγχρονες διαγνωστικές μεθόδους..\nΝευρογενείς αιτίες που προκύπτουν ως αποτέλεσμα αστοχιών στο νευρικό σύστημα. Αυτή η ομάδα περιλαμβάνει VSD, νευροκυκλική δυστονία, αυτονομική δυσλειτουργία σωματομορφών και άλλες καταστάσεις του νευρικού συστήματος. Με αυτές τις ασθένειες, συχνά εμφανίζονται πόνοι διαφορετικής φύσης και τα καρδιοτροπικά φάρμακα δεν έχουν καμία επίδραση. Τα ηρεμιστικά και τα νευροτοπικά φάρμακα μπορούν να ανακουφίσουν μια επίθεση..\nΟστεοχόνδρωση και μεσοπλευρική νευραλγία. Ο πόνος εμφανίζεται λόγω συμπίεσης ή ανάπτυξης φλεγμονώδους διαδικασίας στα νευρικά άκρα. Είναι αιχμηρά και βότσαλα. Τις περισσότερες φορές, οι αισθήσεις δεν εκτείνονται πέρα από την ανακατανομή των δύο πλευρών και προκύπτουν κατά την αναπνοή, βήχα, κίνηση, εντατικοποίηση με ψηλάφηση στο στήθος.\nΦλεγμονώδεις διεργασίες εντοπισμένες σε οστά, χόνδρους, μαστικούς αδένες και μυς. Οι αισθήσεις πόνου που προκύπτουν στο φόντο τους μπορεί να είναι διαφορετικής φύσης, αλλά τις περισσότερες φορές είναι σαφώς καθορισμένες και δεν ισχύουν για άλλα μέρη του σώματος. Σε αυτήν την περίπτωση, δεν εμφανίζεται δυσκολία στην αναπνοή, αλλά ο πόνος αυξάνεται κατά την ψηλάφηση μιας περιοχής με τοπική οδυνηρή εστίαση.\nΠεπτικό έλκος. Μπορεί να εμφανιστεί στο δωδεκαδάκτυλο ή στο στομάχι. Οι αισθήσεις πόνου συλλαμβάνουν την επιγαστρική περιοχή και μπορεί να είναι θαμπή, πόνος, αιχμηρή ή κράμπες. Είναι δυνατή η ακτινοβολία τους στα οπίσθια μέρη. Τα συμπτώματα είναι συχνότερα διαλείπουσα και εμφανίζονται κατά την άνοιξη-φθινόπωρο, μετά τα γεύματα και τη νύχτα..\nΓαστροοισοφαγική παλινδρόμηση. Εμφανίζεται λόγω της εισόδου επιθετικού γαστρικού χυμού στις βλεννογόνους μεμβράνες του οισοφάγου, γεγονός που προκαλεί αίσθημα καύσου στο επιγάστριο και στην οπισθοστερνική περιοχή. Τις περισσότερες φορές, σημάδια ασθένειας παρατηρούνται μετά το φαγητό (τηγανητά, λιπαρά, πικάντικα).\nΧοληκυστίτιδα. Χαρακτηρίζεται από μια φλεγμονώδη διαδικασία στον τοίχο της χοληδόχου κύστης. Με τη χρόνια ανάπτυξη της νόσου, μπορεί να εμφανιστεί θαμπό πόνος. Με τον ηπατικό κολικό, υπάρχει ένας οξύς εκρηκτικός πόνος που εντοπίζεται κάτω από τη σωστή πλευρική αψίδα. Η επίθεση αναπτύσσεται στο πλαίσιο της κατανάλωσης τηγανητών και λιπαρών τροφών, πιθανώς ένα αίσθημα πικρίας στο στόμα, ρέψιμο, ίκτερος, έμετος, κνησμός.\nΕφόσον είναι αρκετά δύσκολο να προσδιοριστεί η πραγματική αιτία του καρδιακού πόνου, τότε όταν εμφανιστούν τα παραπάνω συμπτώματα, ο ασθενής θα πρέπει να συμβουλευτεί αμέσως έναν ειδικό. Ο γιατρός πρέπει να πραγματοποιήσει μια ολοκληρωμένη εξέταση, βάσει της οποίας θα καθοριστεί η θεραπεία. Τα διαγνωστικά περιλαμβάνουν συνήθως τις ακόλουθες διαδικασίες:\nΣυλλογή αναμνηστικών. Για να γίνει αυτό, είναι απαραίτητο να διενεργηθεί μια λεπτομερής έρευνα του ασθενούς σχετικά με τα παράπονά του, την παρουσία ταυτόχρονων ασθενειών και περιπτώσεων σοβαρών καρδιαγγειακών παθολογιών στην οικογένεια..\nΦυσική έρευνα. Ακόμη και με σύγχρονες διαγνωστικές τεχνικές, οι γιατροί εξετάζουν τον ασθενή, ακολουθούμενος από ψηλάφηση και ακρόαση, καθώς και κρουστά (κτύπημα εσωτερικών οργάνων). Ανάλογα με το πόσο σωστά και ικανά θα πραγματοποιηθούν αυτές οι διαδικασίες, καθορίζεται ένας περαιτέρω κατάλογος μελετών.\nΘερμομετρία. Αυτή η εξαιρετικά απλή και φθηνή τεχνική είναι πολύ σημαντική για τον προσδιορισμό περαιτέρω ενεργειών..\nΜέτρηση της αρτηριακής πίεσης. Απαραίτητο για την αξιολόγηση της λειτουργίας του καρδιαγγειακού συστήματος.\nΓενική ανάλυση αίματος. Χρησιμοποιείται για την ανίχνευση φλεγμονής. Σας επιτρέπει να προσδιορίσετε πλευρίτιδα, τραχειίτιδα, μυοκαρδίτιδα, βρογχίτιδα κ.λπ..\nΓενική ανάλυση ούρων. Πραγματοποιήθηκε για τον προσδιορισμό της κατάστασης του ουροποιητικού συστήματος και ορισμένων άλλων οργάνων.\nΗλεκτροκαρδιογραφία. Επιβεβαιώνει αρρυθμία, καρδιακή προσβολή, στεφανιαία νόσο και πνευμονικό θρομβοεμβολισμό.\nΧημεία αίματος. Χρησιμοποιείται για τον προσδιορισμό μιας σειράς δεικτών που απαιτούνται για την επιβεβαίωση της διάγνωσης.\nΟι μαγνητικές τομογραφίες, οι ακτίνες Χ, οι υπέρηχοι και οι ενδοσκοπικές εξετάσεις είναι απαραίτητες για την επιβεβαίωση των αλλαγών στη δομή και τη δομή των οργάνων.\nΟι διαδικασίες θεραπείας εξαρτώνται από τον τύπο και τον βαθμό της νόσου. Οι καρδιακές παθολογίες μπορούν να συνεπάγονται τους ακόλουθους τύπους θεραπείας:\nΦάρμακα, όταν ο ασθενής συνταγογραφείται φάρμακα που αραιώνουν το αίμα και εμποδίζουν το σχηματισμό θρόμβων αίματος. Βοηθούν στην αποκατάσταση της ελαστικότητας των αιμοφόρων αγγείων και στην ομαλοποίηση της κυκλοφορίας του αίματος.\nΘρομβόλυση. Η διαδικασία περιλαμβάνει την εισαγωγή ουσιών θρομβο-υγροποίησης στα αγγεία του ασθενούς.\nΣτεφανιαία αγγειοπλαστική. Ένα συμβάν που σας επιτρέπει να επαναφέρετε τον αυλό των αγγείων περνώντας έναν καθετήρα με ένα μπαλόνι στο τέλος μέσω αυτών. Μόλις σε ένα μπλοκαρισμένο δοχείο, το μπαλόνι διαστέλλεται, μετατοπίζει τις εναποθέσεις και αυξάνει τη διαπερατότητα.\nΟ πόνος στην περιοχή της καρδιάς μπορεί να είναι διαφορετικής φύσης. Η ακριβής αιτία τέτοιων συμπτωμάτων μπορεί να προσδιοριστεί μόνο ως αποτέλεσμα μιας ενδελεχούς επαγγελματικής διάγνωσης. Για να μην ξεκινήσει η παθολογική διαδικασία, είναι απαραίτητο να επικοινωνήσετε εγκαίρως με έναν ειδικό όταν εντοπιστούν τα πρώτα συμπτώματα της νόσου.


13 - 17 Φεβρουαρίου. Είναι η μοναδική ημερομηνία που έχουν στο μυαλό τους οι Cariocas εδώ κι ένα χρόνο. Είναι η ημερομηνία που φέτος θα κορυφωθεί το μεγαλύτερο και διασημότερο καρναβάλι στον κόσμο. Όλα ξεκινούν πολύ νωρίτερα, από το Νοέμβρη. Στα ραδιόφωνα, στα ταξί, στα μεγάφωνα, στις παραλίες της Ipanema και της Copacabana παίζουν οι καινούργιες σάμπα, που επιλέχθηκαν για τη μεγάλη παρέλαση των escolas de samba στο Sambodromo.\nΜέχρι τα μέσα Φλεβάρη – και Φλεβάρης εδώ σημαίνει 40 βαθμούς Κελσίου – όλοι έχουν μάθει πια τα λόγια και σιγοτραγουδάνε, από τα πιτσιρίκια στις favelas μέχρι τους πιστούς οπαδούς της Flamengo στο Maracana. Με θρησκευτική προσήλωση προετοιμάζονται για το μεγαλύτερο πάρτι του πλανήτη.\nΚι αυτή τη φορά το Ρίο είναι στα καλύτερά του. Στην πόλη επικρατεί αναβρασμός αφού εκτός από το ετήσιο καρναβάλι, η πόλη έχει αναλάβει την διοργάνωση του Παγκόσμιου Κυπέλλου Ποδοσφαίρου του 2014 και των Ολυμπιακών Αγώνων του 2016. Έχουν επιστρατευτεί αρχιτέκτονες από τη Νέα Υόρκη που χτίζουν μουσεία στην Copacabana, σχεδιαστές μόδας, σκηνοθέτες και σεναριογράφοι που δίνουν άλλο αέρα στην πόλη. Μετά από δεκαετίες χαμένων προσδοκιών το Ρίο ξαναγεννιέται και οι κάτοικοί του, οι Cariocas βρίσκουν τη χαμένη τους αυτοπεποίθηση. Τα πάντα τυλίγονται στην καυτή αγκαλιά του αισθησιασμού που συνοδεύει το μόνιμο καλοκαίρι. Οι Cariocas, όπως ονομάζονται οι κάτοικοι του Ρίο, παραδίδονται στους αρχέγονους ρυθμούς των αφρικάνικων τυμπάνων, κάτω από αστραφτερές στολές και φτερά που αποκαλύπτουν περισσότερα από όσα σκεπάζουν στa μελαμψά κορμιά τους. Εδώ, ξεχνάμε το δυτικοευρωπαϊκό καρναβάλι με τις μάσκες και τα υπονοούμενα, που γιορτάζεται στα μεγάλα σαλόνια με αριστοκρατικές τελετές. Το πάρτι εδώ είναι άγριο, τρελό, απερίσκεπτο. Πετώντας στο δρόμο τη σύνεση, το Καρναβάλι γίνεται σωματική εμπειρία που καθρεφτίζεται στο ιδρωμένο, ελάχιστα καλυμμένο με πολύχρωμα φτερά κορμί μιας mulatta, που γίνεται ένα με το ρυθμό της σάμπα. Για περίπου τρεις μήνες, κάθε σοβαρή δουλειά θα πρέπει να περιμένει, τα πάντα αναβάλλονται, υπάρχει μόνο η γιορτή. Το καρναβάλι, βέβαια, δονεί όλη τη χώρα, όμως κάνεις δεν αμφισβητεί τον τίτλο του Ρίο ντε Τζανέιρο ως πρωτεύουσα του Βραζιλιάνικου καρναβαλιού.\nΓια τους Βραζιλιάνους δεν είναι απλά ένα μικρό διάλειμμα διακοπών, αλλά είναι η μικρή νησίδα χρόνου γύρω από την οποία περιστρέφεται ολόκληρη η χρονιά, η νησίδα του χρόνου που η φαντασία και η χαρά παίρνουν την εκδίκησή τους από την πραγματικότητα. Η μοναδική VIP “πινελιά” στο άγριο πάρτι είναι ο Μαγικός Χορός. Οι λίγοι και εκλεκτοί δίνουν ραντεβού κάθε χρόνο – φέτος στις 9 Φεβρουαρίου – στον θρυλικό χορό που διοργανώνει το αστραφτερό Copacabana Palace Hotel. Εδώ οι VIPs βιώνουν μια διαφορετική εκδοχή του βραζιλιάνικου καρναβαλιού: λάμψη, σοφιστικέ ατμόσφαιρα, ατσαλάκωτα κουστούμια, εντυπωσιακά φορέματα και τα φλας να αναβοσβήνουν συνεχώς κυνηγώντας το επόμενο ενσταντανέ των διάσημων ντόπιων και ξένων celebrities. Στον αντίποδα, για πάνω από μισό αιώνα, τα πλήθη ξεφαντώνουν κάθε βράδυ στους θεματικούς χορούς που διοργανώνονται στο τεράστιο club Scala, στο μεγαλύτερο καρναβαλικό πάρτι σε εσωτερικό χώρο στην πόλη. Το αποκορύφωμα της διονυσιακής γιορτής περνάει μπροστά στα μάτια μας στην παρέλαση των δεκατεσσάρων escolas de samba στο Sambοdromo, που πλημμυρίζει τους δρόμους του Ρίο σαν ένα δροσιστικό ποτάμι caipirinha. Είναι η στιγμή που μια πόλη, παθιασμένη και παιχνιδιάρα όλο το χρόνο παίρνει στ’ αλήθεια φωτιά, Σάββατο με Τρίτη, τις τελευταίες τέσσερις μέρες του Καρναβαλιού.\nΟι καλύτερες χορεύτριες έχουν επιλεγεί για να στολίσουν την κεφαλή της παρέλασης κάθε σχολής, τα βήματα της samba έχουν πια γραφτεί στο DNA τους. Μάζευαν real και centavos όλο το χρόνο για να καταφέρουν να αγοράσουν τις στολές τους. Πίσω τους τα τύμπανα δίνουν το ρυθμό ασταμάτητα. Και στο τέλος τα άρματα, τρία μέτρα ψηλά, με τις ωραιότερες mulatte να χορεύουν και να ποζάρουν περήφανες. Η έκρηξη των χρωμάτων και της μουσικής μάς παρασέρνει στο πνεύμα της βραζιλιάνικης ζωής που είναι απόλυτα μεταδοτικό, σαρώνοντας με μια κίνηση κάθε αναστολή και μαγνητίζοντας όλες τις αισθήσεις.\nΜέλος των Leading Hotels of the World, άνοιξε το 2007 και μετατράπηκε σε ναό υψηλής αισθητικής με την υπογραφή του Philippe Starck. Ασύμμετρες γραμμές στα 91 δωμάτια και σουίτες, καλογυαλισμένα ξύλα και μπαλκόνια με υπέροχη θέα στην Ipanema (80 Avenida Vieira Souto, τηλ.: 0055 21 3202 4000, www.fasano.com.br).\nΤο κορυφαίο ξενοδοχείο του Ρίο εξωτερικά θυμίζει τις νεοκλασικές επαύλεις της Κυανής Ακτής. Από το 1923, τις αρ ντεκό πόρτες του έχουν περάσει πολλοί διάσημοι, από τον Όρσον Γουέλς και τη Μάρλεν Ντίτριχ ως τους Rolling Stones και τον Νέλσον Μαντέλα (Avenida Atlântica 1702, τηλ.: 0055 21 2548 7070, www.copacabanapalace.com).\nΣκαρφαλωμένο σε λόφο, στη γειτονιά των καλλιτεχνών, το ολοκαίνουριο boutique ξενοδοχείο στεγάζεται σε πρώην έπαυλη και διαθέτει 44 σοφιστικέ δωμάτια είναι ντυμένα με ξύλο, μεταξωτά υφάσματα και μαρμάρινα μπάνια (Rua Almirante Alexandrino 661, Santa Teresa, τηλ.: 0055 21 3380 0200, www.santa-teresa-hotel.com).\nΑπό τις 38 πολυτελείς σουίτες του, ξεχωρίζουν οι 9 design σουίτες που φέρουν ονόματα από πολύτιμες πέτρες και μαγνητίζουν μοντέλα όπως η Ζιζέλ και η Ναόμι Κάμπελ (Avenida Delfim Moreira 696, Leblon, τηλ.: 0055 21 2172 1100, www.marinaallsuites.com.br).\nΣτα εγκαίνια του θρυλικού ξενοδοχείου το 1979 παραβρέθηκε ο Φρανκ Σινάτρα. Σήμερα, αποτελεί ένα από τα καλύτερα της πόλης και συνδυάζει βραζιλιάνικη ατμόσφαιρα με γαλλική αισθητική (4240 Avenida Atlântica, Copacabana, τηλ.: 0055 21 2525 1232, www.sofitel.com).\nΓια πάνω από μια δεκαετία ο Γάλλος σεφ, Roland Villard, συνεχίζει να εκπλήσσει. Αφού μετέτρεψε την κλασική τραπεζαρία σε στιλάτο, μοντέρνο lounge με θέα στην πολυφωτογραφημένη παραλία της Copacabana, σχεδίασε ένα πρωτοποριακό μενού 10 πιάτων αποκλειστικά με πιάτα του Αμαζονίου (Av. Atlántica 4240, τηλ.: 0055 212 525 1160, από €50 το άτομο).\nΤο καλύτερο μπιστρό της πόλης με την σεφ Flavia Quaresma να αποτελεί το πιο hot όνομα στην βραζιλιάνικη γαστρονομική σκηνή. Λίγα αλλά προσεγμένα πιάτα στο μενού, όπως αρνάκι με γλυκάνισο και ρύζι μπασμάτι (Rua Visconde de Caravelas 113, Botafogo, τηλ.: 055 212 537 2274, από €40 το άτομο).\nΣτον πρώτο όροφο του Marina All Suites, αποτελεί το hot spot για ποδοσφαιριστές, ηθοποιούς, καλλιτέχνες και σχεδιαστές που έρχονται για την δημιουργική κουζίνα του Felipe Bronze αλλά και την εκπληκτική θέα στην Ipanema (Av. Delfim Moreira 696, Leblon, τηλ.: 0055 212540 4990, από €30 το άτομο).\nΑυθεντική κουζίνα του Αμαζονίου που εκπλήσσει ακόμα και τους ντόπιους από την chef Natacha Fink. Αρχίστε με το πιάτο-έμβλημα του εστιατορίου, το tambaqui, το γιγάντιο ποταμίσιο ψάρι που μαγειρεύεται με γάλα καρύδας και καρυκεύματα (Rua Almirante Alexandrino 264, Santa Teresa, τηλ.: 0055 212 507 4840, espiritosanta.com.br, από €20 το άτομο).\nΠρόκειται για το σοφιστικέ “αδερφάκι” του πολύ επιτυχημένου εστιατορίου στο Σάο Πάολο με την υπογραφή της αλυσίδας Fasano. Φημίζεται για την ιταλική κουζίνα με διάσημα πιάτα το αρνάκι σε σος μαύρης τρούφας και φουά γκρα ή το οσομπούκο με μανιτάρια (Rua Anibal de Mendonça 157, Ipanema, τηλ.: 0055 212 239 8158, www.fasano.com.br, από €28 το άτομο).


e-Προβατίνα: Στο Mont Ventoux\nΑναρτήθηκε από Δημήτρης στις 1:49 π.μ.\nmirsini 19 Μαΐου 2012 - 9:03 π.μ.\nΔηλαδή θες να μας πεις ότι έφαγες μόνο μια πατάτα και ένα μπουτάκι κουνέλι;\nChocorello 19 Μαΐου 2012 - 9:56 π.μ.\n"ένα μήνα ατσιγάρωτοι." Κρατάω αυτό - και να τους χιλιάσετε (μετά κάντε ότι θέλετε).\nΑνώνυμος 19 Μαΐου 2012 - 10:25 π.μ.\nΘέλω και εγώ να ανέβω με το ποδήλατο και να δω TDF εκεί!!!!\nΠρέπει να έχει τρελές κλίσεις ε???\nΟ σκύλος της Βάλια Κάλντα 19 Μαΐου 2012 - 12:54 μ.μ.\nΧαίρομαι που η κακούργα μετανάστευση δεν σε υποχρέωσε να αφαιρέσεις το κρομμύδι από τη ντοματοσαλάτα!\nΠώς πήγαν τα πλεμόνια μετά τον ένα μήνα ατσιγαρίας;\nΔημήτρης 19 Μαΐου 2012 - 10:44 μ.μ.\n@mirsini: Έλα που έχεις και παράπονο!\n@GB: Στα έστειλα και στο FB, είναι ζόρικα τα πράματα εκεί πάνω. Πραγματικά δεν θυμάμαι έστω και 10-20 μέτρα επίπεδου δρόμου.\n@Σκύλος: Όχι βέβαια! Προφανώς δεν είναι κάτι που επανέρχεται σε λίγες εβδομάδες αλλά μια διαφορά την είδα, ειδικά σήμερα που περπατήσαμε πάλι και είχαμε την προχτεσινή διαδρομή στην πλάτη μας.


Πιέρεια Μούσα: 10/18/12\nΤέτοια εποχή πέρυσι (21 Οκτωβρίου 2011) ο Harold Camping προέβλεπε το τέλος του κόσμου. Κάτι που φυσικά δεν συνέβη…\nΟ «αποκαλυπτικός» λόγος του Camping δεν είναι ωστόσο η μόνη άστοχη πρόβλεψη του κόσμου. Ας δούμε λοιπόν μερικές θρυλικές «προφητείες» που διαψεύστηκαν οικτρά και κατέρρευσαν με πάταγο…\nΟ Harold Camping ξαναχτυπά! Γιατί η «προφητεία» του 2011 δεν ήταν και η μόνη. Ο γνωστός ευαγγελιστής λοιπόν προέβλεπε το 1992 ότι κάποια στιγμή στα μέσα Σεπτεμβρίου του 1994 θα ερχόταν το τέλος του κόσμου: ο Χριστός θα επέστρεφε και η συντέλεια δεν θα ήταν μακριά. Ο Camping βάσισε τους υπολογισμούς του σε νούμερα και ημερομηνίες της Βίβλου και ήταν «99,9% σίγουρος» ότι τα μαθηματικά του ήταν σωστά. Ευτυχώς που δεν επαληθεύτηκαν…\nΜιλώντας για αποτυχημένες προβλέψεις, πώς να παραλείψεις αυτή; Όλοι ξέρουν ότι η Γη είναι σφαιρική, δεν ίσχυε πάντα ωστόσο αυτό. Ο Όμηρος πίστευε ότι ο κόσμος ήταν επίπεδος! Η αρχαία βουδιστική, εβραϊκή και κινεζική παράδοση έβλεπαν επίσης τον πλανήτη μας ως οριζόντιο δίσκο. Κι όταν ο Κολόμβος ξεκινούσε το ταξίδι του για τον Νέο Κόσμο το 1492 δεν ήταν και λίγοι αυτοί που περίμεναν να φτάσει στην άκρη του κόσμου. Κι όσο κι αν υπήρχαν από παλιά φωνές που ορκίζονταν για τη σφαιρικότητα της Γης (όπως ο Αρίσταρχος ο Σάμιος, ο «Κοπέρνικος της Αρχαιότητας»), ο κόσμος αρνιόταν να το δεχτεί. Και έπρεπε να περιμένουμε, ως Δύση τουλάχιστον, τις περιπέτειες του Μαγγελάνου το 1519 για να πειστούμε για τη «σφαιρική υπόθεση». Πειστήκαμε ωστόσο εντελώς; Αν κρίνουμε από τα πρακτικά της «Flat Earth Society», ακόμα και σήμερα δεν πιστεύουν όλοι στη δυτική «συνωμοσία»…\nΗ ευημερία δεν θα τελειώσει ποτέ\nΗ πίστη στην επιστημονική/τεχνολογική πρόοδο και η οικονομική ανάπτυξη του δυτικού κόσμου ήταν το πρόσταγμα του 20ού αιώνα. Ο οικονομολόγος Irving Fisher διακήρυττε το 1929 ότι τα χρηματιστήρια φαίνεται να έχουν αγγίξει ένα μόνιμο ιστορικό υψηλό. Ήταν η εποχή της απέραντης αισιοδοξίας και τα χρόνια της ευημερίας. Τρεις μέρες βέβαια μετά τη διακήρυξη του Fisher ο κόσμος έβλεπε εμβρόντητος το χρηματιστήριο της Νέας Υόρκης να καταρρέει και τη Μεγάλη Ύφεση να σκιάζει τη Δύση για τουλάχιστον 10 χρόνια. Και έπρεπε να τελειώσει και ο Δεύτερος Παγκόσμιος Πόλεμος για να δει η δυτική οικονομία σημάδια ανάκαμψης! Βέβαια, στα χρόνια που ακολούθησαν ξαναπιστέψαμε ακράδαντα ως ανθρωπότητα ότι αυτή τη φορά η ευημερία ήταν οριστική, για να διαψευστούμε και πάλι πρόσφατα. Φαίνεται ότι κάποιος δεν μαθαίνει…\nΤεχνολογία; Τι είναι αυτό;\nΜε την εισροή των tablets και smartphones και τη γενικευμένη χρήση υπολογιστών και άλλων ηλεκτρονικών συσκευών να μας κατακλύζει, κανείς δεν θα διαφωνούσε πλέον ότι το μέλλον της τεχνολογίας είναι λαμπρό. Δεν ήταν ωστόσο πάντα έτσι τα πράγματα. Στο παρελθόν ο κόσμος προσπαθούσε να καταλάβει και να εξηγήσει τη ραγδαία ανάπτυξη της τεχνολογίας, ενώ ακόμα και οι άνθρωποι που δούλευαν στη βιομηχανία της τεχνολογίας εμφανίζονταν σκεπτικιστές για την επικράτησή της. Μόλις το 1997, ο Ken Olsen, ιδρυτής της Digital Equipment Corp., δήλωνε πως δεν υπήρχε κανένας λόγος να θέλει κάποιος στο σπίτι του έναν υπολογιστή! Αλλά και παλιότερα, το 1946, ο χολιγουντιανός παραγωγός Darryl Zanuck «προφήτευε» το τέλος της τηλεόρασης τη στιγμή ακριβώς που γεννιόταν. Παρόμοιες απόψεις κυριάρχησαν λίγο-πολύ για κάθε νέα τεχνολογική τομή (CD-ROM, ακόμα και το Internet) για να διαψευστούν τραγικά αργότερα. Κι αυτό γιατί ό,τι δεν θεωρείται πιθανό σήμερα, μπορεί να βρει τον δρόμο του αύριο. Ταξίδι στον χρόνο κανείς;\nΟι τετραμελείς αγορίστικες μπάντες με κιθάρες έχουν ξοφλήσει\n«Οι Beatles δεν έχουν κανένα μέλλον στη show business», αυτό δήλωνε διευθυντικό στέλεχος της Decca Records στον μάνατζερ του γκρουπ Brian Epstein το 1962! «Οι μπάντες έχουν πεθάνει. Ειδικά τα τετραμελή συγκροτήματα με κιθάρες, ξόφλησαν». Κι αυτή η δήλωση πήγαινε για την μπάντα που άλλαξε για πάντα τη μουσική! Τα «τζιμάνια» της Decca Records απέρριψαν λοιπόν τους Beatles από τις δισκογραφικές τους προοπτικές και έδωσαν την ευκαιρία σε μια άλλη μπάντα να ξεκινήσει την καριέρα της: ήταν οι «Brian Poole and the Tremeloes». Τους έχει ακούσει κανείς;\n1η Ιανουαρίου 2000: η κατάρρευση του ψηφιακού κόσμου\nΑυτή τη φορά η προφητεία δεν είχε να κάνει με τη θρησκεία και την Αποκάλυψη, ήταν οι γκουρού της τεχνολογίας που έβλεπαν την κατάρρευση του παγκόσμιου ψηφιακού συστήματος, που θα συμπαρέσυρε αναπόφευκτα και την καταστροφή του κόσμου. Ο «πονοκέφαλος» της 1ης Ιανουαρίου 2000 κράτησε μπόλικους μήνες πριν από την πρωτοχρονιά της αποφράδας αυτής χρονιάς: αναλυτές και προγραμματιστές υπέθεταν ότι το παγκόσμιο δίκτυο υπολογιστών θα κατέρρεε, επιφέροντας γενικευμένη δυσλειτουργία σε έναν κόσμο που στήριξε τη σύγχρονη δομή του στη χρήση της ψηφιακής τεχνολογίας. Ποιο ήταν το πρόβλημα; Τα δύο τελευταία ψηφία της χρονιάς (τρόπος που είναι προγραμματισμένες οι ημερομηνίες σε πολλούς υπολογιστές) και το μπέρδεμα με το 2000, που θα λογιζόταν ως… 1900, κάνοντας τα πληροφορικά συστήματα να καταρρεύσουν. Παρά βέβαια κάποιες μικροδυσχέρειες περιορισμένης κλίμακας, ο ψηφιακός μας κόσμος επικράτησε και αυτής της «καταστροφής»…\nΟ «Τιτανικός» είναι αβύθιστος\nΤην παραμονή του περίφημου ταξιδιού χωρίς επιστροφή, ο καπετάνιος του «Τιτανικού» δήλωνε πως δεν βλέπει καμιά ζωτικής σημασίας καταστροφή που θα μπορούσε να συμβεί στο πλοίο. Η μοντέρνα ναυπηγική είχε κάνει το καράβι αβύθιστο! Από την άλλη, ο Phillip Franklin, αντιπρόεδρος της πλοιοκτήτριας White Star Line, πρόσθετε ότι δεν υπάρχει κανένας κίνδυνος βυθίσματος του «Τιτανικού». Η αισιόδοξη πρόβλεψη και των δυο τους διαψεύστηκε σε ένα από τα πλέον περίφημα ναυάγια της Ιστορίας…\nΤο οnline shopping θα πεθάνει\nΕίναι δύσκολο πλέον να φανταστεί κανείς έναν κόσμο χωρίς ηλεκτρονικές αγορές. Το «σπάσιμο» των τοπικών συνόρων και το άνοιγμα στην παγκόσμια αγορά είναι στις μέρες μας κοινός τόπος. Λίγα χρόνια πρωτύτερα ωστόσο πολλοί οικονομικοί αναλυτές προέβλεπαν τον πρόωρο θάνατο του online shopping, καθώς οι γυναίκες -ισχυρίζονταν- θέλουν να βγαίνουν από το σπίτι τους, να περιεργάζονται το προϊόν και να αλλάζουν γνώμη όποτε το θελήσουν! Οι ηλεκτρονικές αγορές ήταν δεσμευτικές, γι’ αυτό και δεν θα έπιαναν ποτέ. Το online shopping είναι σήμερα μια ιδιαιτέρως ανθηρή αγορά με ακόμα πιο ελπιδοφόρες προβλέψεις για το μέλλον…\nΕγχειρίσεις καρδιάς και εγκεφάλου;\nΔεν θα συμβούν ποτέ!\n«Η κοιλιά, το στέρνο και το κεφάλι θα παραμείνουν για πάντα κλειστά στην προσπάθεια εισχώρησης του σοφού και φιλάνθρωπου χειρουργού», δήλωνε το 1873 ο Sir John Eric Erichsen, γιατρός της βασίλισσας Βικτορίας και ένας από τους πλέον επιφανείς επιστήμονες της εποχής. Οι απόψεις του ακολουθούσαν το περιρρέον κλίμα, που διακήρυττε ότι δεν μπορούν όλα να «τεμαχιστούν» στη χειρουργική κλίνη. Η τραγική ειρωνεία είναι ότι μόλις λίγα χρόνια αργότερα, το 1884, συντελούταν η πρώτη εγχείριση εγκεφάλου της μοντέρνας εποχής, από τον βρετανό χειρουργό Rickman Godlee, για την αφαίρεση όγκου στο κεφάλι. Και 11 χρόνια αργότερα, ο Νορβηγός χειρουργός Axel Cappelen εκτελούσε την πρώτη εγχείριση καρδιάς στο νοσοκομείο Rikshospitalet του Όσλο…\nΑναρτήθηκε από ¨Πολύμνια¨ στις 6:33 μ.μ.


Holiday.gr - ΞΕΝΟΔΟΧΕΙΟ FLASKOS STUDIOS ΑΓΙΟΣ ΣΤΕΦΑΝΟΣ\n+ ΧΩΡΑ ΜΥΚΟΝΟΥ\n+ ΑΝΩ ΜΕΡΑ\n+ ΚΑΛΟ ΛΙΒΑΔΙ\nΕΛΛΑΔΑ / ΚΥΚΛΑΔΕΣ / ΜΥΚΟΝΟΣ / ΑΓΙΟΣ ΣΤΕΦΑΝΟΣ / FLASKOS STUDIOS\nΥπεύθυνος : Γιώργος Γρυπάρης\nΤηλ : +30 22890 23027\nKιν.Τηλ. : +30 6972265826\nΔιεύθυνση : Agios Stefanos Mykonos Cyclades\nT.Κ. : 84600\nΠόλη : Μύκονος\nΤο Flaskos Studios αποτελείται από δωμάτια, στούντιο και διαμερίσματα που μπορούν να φιλοξενήσουν από 2 έως 5 άτομα και που είναι χτισμένα παραδοσιακά και κομψά, σύμφωνα με τη νησιωτική απλότητα.\nΑυτά τα στούντιο απέχουν λίγα μόνο βήματα από την αμμώδη παραλία του Αγίου Στεφάνου. Προσφέρουν υπέροχη θέα στη Δήλο, τη Σύρο και την Τήνο. Διαθέτουν δωρεάν internet.\nΤα δωμάτια χαρακτηρίζοντε από τις πλούσιες παροχές τους όπως ο κλιματισμός, η τηλεόραση, το ψυγείο, το κουζινάκι για τα διαμερίσματα και στούντιο.\nΟι κύριες παροχές δωματίου είναι:\n- Πολυκουζινάκι εξοπλισμένο με όλα τα απαραίτητα οικιακά είδη\n- Free internet στους υπαίθριους χώρους\n- Ελεύθερο parking\n- Θέα σε πισίνα\n- Ηλιοβασίλεμα στο Αιγαίο με φόντο τη Δήλο , Σύρο και Τήνο\n- Πρόσβαση στον κήπο και το pool bar\nΤο συγκρότημα αποτελείται από δωμάτια σε κυκλαδίτικο ύφος, καθώς και στούντιο και διαμερίσματα με εγκαταστάσεις μικρής κουζίνας. Όλα τα δωμάτια διαθέτουν κλιματισμό και βεράντα με θέα στην πισίνα και στο Αιγαίο Πέλαγος.\nΚοιτάζοντας πανοραμικά στην Δήλο, Σύρο και Τήνο, μπορείτε να απολαύσετε τις σπιτικές λιχουδιές και τα θαυμάσια κοκτέιλ στο σνακ μπαρ δίπλα στην πισίνα της μονάδας. Στο μπαρ δίπλα στην πισίνα σερβίρονται σπιτικές λιχουδιές και ποτά. Το συγκρότημα διαθέτει επίσης ένα μίνι μάρκετ.\nΜπροστά από το ξενοδοχείο, εκτός από τον εθνικό δρόμο, τα βήματα πετρών οδηγούν στην παραλία του Αγίου Στεφάνου, όπου μπορείτε να απολαύσετε την άμμο και τη χαλάρωση θαυμάζοντας τη δόξα του αιγαίου.\nΣε απόσταση μόλις 20μ. από τα στούντιο, οι επισκέπτες θα βρουν ελληνικές παραδοσιακές ταβέρνες.\nFLASKOS STUDIOS ΦΩΤΟΓΡΑΦΙΕΣ (Κάντε κλικ στις φωτογραφίες για να μεγαλώσουν)\nΑΓΙΟΣ ΣΤΕΦΑΝΟΣ ΞΕΝΟΔΟΧΕΙΑ\n+ ΞΕΝΟΔΟΧΕΙΟ MYKONIAN MARE


ΚΕΡΚΥΡΑΪΚΑ ΝΕΑ - CORFU NEWS: Στα έργα της Αλεπούς ο Στέφανος Πουλημένος\nΣτα έργα της Αλεπούς ο Στέφανος Πουλημένος\nΤα εκτελούμενα από τη Νομαρχία έργα οδοποιίας στο δρόμο Καμπανιόλου - Πέλεκα επισκέφθηκε χθες το πρωί ο Νομάρχης συνοδευόμενος από τον αντινομάρχη Κώστα Λέσση και τον προϊστάμενο της Διεύθυνσης Τεχνικών Υπηρεσιών της Νομαρχίας Νικήτα Καραλή.\nΗ σχετική εργολαβία βρίσκεται σε πλήρη ανάπτυξη και ήδη ξεκίνησε η ασφαλτόστρωση στο δρόμο από Αλεπού προς Άφρα ενώ ολοκληρώθηκε η κατασκευή του κόμβου της Άφρας και στην τελική φάση βρίσκεται και ο κόμβος του Πέλεκα.\nΣτο τελικό στάδιο μετατόπισης βρίσκονται τα δίκτυα ύδρευσης και αποχέτευσης που γίνονται με εργολαβίες τις ΔΕΥΑΚ καθώς και υπογειοποίησης δικτύου που γίνεται από τη ΔΕΗ. Επίσης, στο τελικό στάδιο κατασκευής βρίσκονται τα έργα πλακόστρωσης των πεζοδρομίων στο Τρίκλινο και την Αλεπού ενώ ολοκληρώθηκαν και τα έργα διευθέτησης των ομβρίων υδάτων.\nΕντός των ημερών αναμένεται και η έναρξη των εργασιών για την τοποθέτηση ασφαλτικού τάπητα κυκλοφορίας σε όλο το μήκος και πλάτος του οδικού άξονα από Καμπανιόλου έως τη διασταύρωση Πέλεκα.\nΟ Νομάρχης και ο αντινομάρχης, μετά την επίσκεψη στο έργο, εξέφρασαν την ικανοποίησή τους για την πορεία εκτέλεσής του καθώς έχει συμβατικό χρόνο ολοκλήρωσης μέχρι το τέλος του 2008.\nΑναρτήθηκε από ΚΕΡΚΥΡΑΪΚΑ ΝΕΑ - CORFU NEWS στις 5:14 μ.μ.


Φτηνά ξενοδοχεία σε Breckenridge από 121€ | Hotels.com\nΞενοδοχεία - Οικονομικά - Breckenridge\nBreckenridge: Τι είδους φτηνά ξενοδοχεία θα βρείτε εδώ\nΥπάρχουν πολλοί τρόποι, για να απολαύσετε την γραφική αυτή πόλη (Breckenridge) οικονομικά. Για παράδειγμα, ίσως να θέλετε να φορέσετε τα παπούτσια πεζοπορίας σας, να πάρετε έναν χάρτη και να βγείτε έξω σε μια περιοχή αυτού του προορισμού όπου τα λεφτά δεν μετράνε και τόσο. Οι ταξιδιώτες σε αυτόν τον προορισμό (Breckenridge) αγαπούν ιδιαίτερα τις αγορές και τα εστιατόρια. Βγάλτε μια φωτογραφία εδώ (Main Street και Χιον. Κέντρο Μπρέκενριτζ) για υπέροχες αναμνήσεις χωρίς να καταξοδευτείτε. Η ευρεία γκάμα μας οικονομικών ξενοδοχείων καθιστά αυτόν τον προορισμό (Breckenridge) πολύ δημοφιλή για τους ταξιδιώτες που δεν θέλουν να ξοδέψουν πολλά, οι οποίοι αναζητούν αξέχαστες διακοπές. Η Hotels.com διαθέτει 9 φθηνά ξενοδοχεία σε αυτόν τον προορισμό (Breckenridge), οπότε σίγουρα θα βρείτε το κατάλληλο για εσάς!\nΘα βρείτε πολλούς τρόπους, για να διασκεδάσετε εδώ (Breckenridge), χωρίς να καταξοδευτείτε. Ρίξτε μια ματιά σε αυτά τα αξιοθέατα και σημεία ενδιαφέροντος στην περιοχή, που μπορείτε να απολαύσετε χωρίς να ξοδευτείτε.


Matelica: Προσφορές ξενοδοχείων τελευταίας στιγμής - TripAdvisor\nMatelica: Προσφορές ξενοδοχείων τελευταίας στιγμής\nΔεν υπάρχουν διαθέσιμα ξενοδοχεία τελευταίας στιγμής στην πόλη Matelica για σήμερα\nΨάχνετε για άμεση κράτηση σε κάποιο ξενοδοχείο (Matelica); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Matelica, Province of Macerata).\nΠροβολή 0 ξενοδοχείων στην περιοχή Matelica, ανάλογα με τη δημοτικότητά τους.\nΠροσφορές τελευταίας στιγμής για Matelica\nΨάχνετε για άμεση κράτηση σε κάποιο ξενοδοχείο (Matelica); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Matelica. Ταξιδιώτες όπως εσείς έγραψαν 582 κριτικές και δημοσίευσαν 1.410 αυθεντικές φωτογραφίες για ξενοδοχεία (Matelica) στο TripAdvisor.


By Kosovar Newsroom / Published on: August 23, 2021\nΗ αμερικανική πρεσβεία στην Πρίστινα προέτρεψε τους πολίτες του Κοσσυφοπεδίου να εμβολιαστούν για τον κορωνοϊό και επιβεβαίωσε ότι οι ΗΠΑ θα δωρίσουν πάνω από 700.000 δόσεις εμβολίων στο Κοσσυφοπέδιο μέσω του μηχανισμού COVAX.\nΗ αμερικανική πρεσβεία σε ανακοίνωση που δημοσιεύτηκε στο Facebook ανέφερε ότι το δώρο από τον αμερικανικό λαό είναι η μεγαλύτερη μεμονωμένη δωρεά εμβολίων στο Κοσσυφοπέδιο από οποιαδήποτε χώρα ή οργανισμό.\n«Αυτό το δώρο από τον αμερικανικό λαό είναι η μεγαλύτερη δωρεά εμβολίου στο Κοσσυφοπέδιο από οποιαδήποτε χώρα ή οργανισμό. Όταν ολοκληρωθεί, η δωρεά των ΗΠΑ θα ανεβάσει σε πάνω από 700.000 τον αριθμό των δόσεων που παραδίδονται μέσω του μηχανισμού COVAX… Τα περισσότερα εμβόλια είναι στο δρόμο. Αλλά τα εμβόλια λειτουργούν μόνο εάν εμβολιαστούν άτομα. Σας παρακαλώ – εμβολιαστείτε για να προστατέψετε τον εαυτό σας, τις οικογένειές σας και τις κοινότητές σας. Μαζί, μπορούμε να νικήσουμε τον COVID-19», ανέφερε σε ανακοίνωσή της η αμερικανική πρεσβεία.\nΤην περασμένη εβδομάδα οι ΗΠΑ δώρισαν στις αρχές του Κοσσυφοπεδίου την πρώτη δόση των 503.100 δόσεων εμβολίου Pfizer. Η αμερικανική πρεσβεία ανέφερε σε δήλωσή της ότι πρόκειται για τη μεγαλύτερη δωρεά εμβολίου COVID-19 από οποιαδήποτε χώρα ή οργανισμό στο Κοσσυφοπέδιο. «Με αυτές τις δόσεις, η κυβέρνηση του Κοσσυφοπεδίου θα είναι σε θέση να εμβολιάσει πλήρως και να προστατεύσει τους πολίτες της, φέρνοντάς την 20 % πιο κοντά στην επίτευξη του συνολικού στόχου εμβολιασμού», ανέφερε η αμερικανική πρεσβεία.\nΤο Κοσσυφοπέδιο παρουσίασε αύξηση των κρουσμάτων και των θανάτων από τον COVID-19 τις τελευταίες εβδομάδες παρά τη συνεχιζόμενη διαδικασία εμβολιασμού. Το Εθνικό Ινστιτούτο Δημόσιας Υγείας του Κοσσυφοπεδίου κατά την ενημέρωση της Κυριακής ανακοίνωσε ότι 11 άνθρωποι πέθαναν από τον COVID-19 και 1.682 κρούσματα βρέθηκαν θετικά τα τελευταία 24ωρα. Σύμφωνα με τα στοιχεία του Ινστιτούτου, υπάρχουν 19.695 ενεργά κρούσματα COVID-19 στο Κοσσυφοπέδιο./ibna


Λιακάδα με συννεφιές σήμερα Τρίτη 4 Νοεμβρίου | Pontos News\nΣυννεφιά και παγωνιά προβλέπει για σήμερα η ΕΜΥ\n4 Νοέμβριος 2014, 07:40 - Τελευταία Ενημέρωση: 4 Νοέμβριος 2014, 07:47\nΗλιοφάνεια στις περισσότερες περιοχές της χώρας με ασθενείς άνεμους και πρωινές ομίχλες προβλέπει για σήμερα 4 Νοεμβρίου η Εθνική Μετεωρολογική Υπηρεσία. Άνοδος της θερμοκρασίας κυρίως ως προς τις μέγιστες τιμές.\nΣτην Αττική ο καιρός θα είναι γενικά αίθριος. Οι άνεμοι θα πνέουν από βόρειες διευθύνσεις 3 με 4 μποφόρ και στα ανατολικά 5 μποφόρ. Η θερμοκρασία θα κυμανθεί από 10 έως 20 βαθμούς Κελσίου. Στα ανατολικά και τα βόρεια η μέγιστη θα είναι 2-3 βαθμούς χαμηλότερη.\nΛίγες νεφώσεις που γρήγορα θα αυξηθούν περιμένουμε στη Θεσσαλονίκη. Περιορισμένη θα είναι η ορατότητα κυρίως τις πρωινές ώρες. Οι άνεμοι νότιοι, νοτιοανατολικοί 2-3 μποφόρ. Η θερμοκρασία θα κυμανθεί από 6 έως 17 βαθμούς Κελσίου.\nΣτη Μακεδονία και τη Θράκη, προβλέπονται λίγες νεφώσεις κατά περιόδους αυξημένες. Τις πρωινές ώρες η ορατότητα θα είναι κατά τόπους περιορισμένη. Οι άνεμοι αναμένονται μεταβλητοί 3 με 4 μποφόρ. Η θερμοκρασία θα κυμανθεί από 4 έως 17 βαθμούς Κελσίου. Στη δυτική Μακεδονία η ελάχιστη θα είναι 2 με 4 βαθμούς χαμηλότερη.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο περιμένουμε λίγες νεφώσεις που βαθμιαία το απόγευμα θα αυξηθούν και θα σημειωθούν τοπικές βροχές κυρίως στο Ιόνιο. Ομίχλες κυρίως τις πρωινές ώρες. Οι άνεμοι θα είναι αρχικά ασθενείς και βαθμιαία στο Ιόνιο νότιοι νοτιοανατολικοί 4 με 5 μποφόρ. Ο υδράργυρος θα κινηθεί μεταξύ 6 και 22 βαθμών Κελσίου. Στην Ήπειρο η θερμοκρασία θα είναι 4 με 5 βαθμούς χαμηλότερη.\nΣε Θεσσαλία, ανατολική Στερεά, Εύβοια, ανατολική Πελοπόννησο θα υπάρξουν λίγες νεφώσεις κατά τόπους αυξημένες στα βόρεια. Τοπικές ομίχλες τις πρωινές ώρες. Οι άνεμοι θα είναι γενικά ασθενείς. Η θερμοκρασία θα κυμανθεί από 6 έως 20 βαθμούς Κελσίου. Στα βόρεια θα είναι 2 με 3 χαμηλότερη.\nΣτις Κυκλάδες και την Κρήτη προβλέπονται λίγες πρόσκαιρες νεφώσεις τις πρωινές ώρες. Τοπικά περιορισμένη ορατότητα το πρωί. Οι άνεμοι θα πνέουν από βόρειες διευθύνσεις 3 με 5 μποφόρ. Η θερμοκρασία αναμένεται από 12 έως 20 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα ο καιρός θα είναι γενικά αίθριος. Οι άνεμοι θα πνέουν από βόρειες διευθύνσεις 4 με 5 μποφόρ. Η θερμοκρασία θα κυμανθεί 14-22 βαθμούς Κελσίου.


Πρώτη καταχώρηση: Τρίτη, 27 Ιουλίου 2021, 07:56\nΟι συμμετέχοντες στην κινητοποίηση κρατούσαν πλακάτ και πανό με μηνύματα εναντίον του προέδρου όπως «Αρκετά! Τέλος στο καθεστώς Ντουτέρτε τώρα!», ενώ παρέλασαν επίσης ομοιώματα του προέδρου που απεικονιζόταν σαν τερατώδες χταπόδι, σαν είδος σαύρας, σαν αποκεφαλισμένος βασιλιάς...\nΑκτιβιστές καταγγέλλουν τη «ματωμένη κληρονομιά» της θητείας του κ. Ντουτέρτε. «Λέμε "φτάνει πια!" στο είδος διακυβέρνησης του Ντουτέρτε», τόνισε η Κριστίνα Παλαμπάι, γενική γραμματέας της οργάνωσης υπεράσπισης των ανθρωπίνων δικαιωμάτων Karapatan, η οποία μαζί με δεκάδες άλλες συλλογικότητες είχε καλέσει στην κινητοποίηση στη Μανίλα.\n«Δεν θα επιτρέψουμε να μείνει ατιμώρητος για τις μαζικές δολοφονίες, για την κρατική καταστολή» πρόσθεσε. «Πρέπει να τερματίσουμε τη βασιλεία του τρόμου του Ντουτέρτε (...). Πρέπει να λογοδοτήσει για τα εγκλήματά του σε βάρος του λαού των Φιλιππίνων» έκρινε η ίδια.


Συντριβή για τον ΖΑΟΝ στο μπάσκετ γυναικών | Kifissia online\n← Καλή εμφάνιση και νίκη για τον ΖΑΟΝ στο βόλεϊ γυναικών\nΜΕ ΚΑΡΔΙΑ ΑΠΟ ΤΟΛΜΗ ΓΕΜΑΤΗ…. →\nPosted on January 26, 2013\tby Kifissia Online\nΜία από τις χειρότερες φετινές της εμφανίσεις πραγματοποίησε η ομάδα μπάσκετ του ΖΑΟΝ Κηφισιάς για το πρωτάθλημα της Γ ΕΚΣΑ. Η ομάδα της πόλης μας ηττήθηκε από την Τούφα Χαλανδρίου με 21-43, με το τελικό αποτέλεσμα να δείχνει την διαφορά δυναμικότητας των δύο ομάδων.\nΟι παίκτριες του ΖΑΟΝ χωρίς ξεκάθαρο επιθετικό προσανατολισμό επιδόθηκαν σε έναν «διαγωνισμό» άστοχων σουτ. Την ίδια στιγμή οι παίκτριες έχασαν τις περισσότερες μάχες κάτω από τα καλάθια, γεγονός που έδωσε το δικαίωμα στις φιλοξενούμενες να έχουν δεύτερες ακόμα και τρίτες επιθέσεις.\nΗ νέα κακή εμφάνιση της ομάδας θα πρέπει να προβληματίσει τους αρμόδιους του συλλόγου, οι οποίοι στην αρχή της αγωνιστικής περιόδου σίγουρα περίμεναν περισσότερα πράγματα. Βέβαια για να μην είμαστε άδικοι με το τμήμα μπάσκετ , θα πρέπει να τονίσουμε ότι επαναλειτούργησε μετά από τρία χρόνια και σίγουρα δικαιούται μία περίοδο χάριτος…


Τσελίκ: Αν οι διαπραγματεύσεις φτάσουν σε συγκεκριμένο επίπεδο θα έρθουν οι Πρωθυπουργοί\nΣΕ ΕΠΙΠΕΔΟ ΥΠΟΥΡΓΩΝ ΕΞΩΤΕΡΙΚΩΝ ΘΑ ΣΥΝΕΧΙΣΤΟΥΝ ΟΙ ΔΙΑΠΡΑΓΜΑΤΕΥΣΕΙΣ\n11 Ιανουαρίου 20:16\n#cypus #cytalks #cyproblems\nΣε επίπεδο Υπουργών Εξωτερικών θα συνεχιστούν οι διαπραγματεύσεις, δήλωσε ο Τούρκος Υπουργός ΕΕ Ομέρ Τσελίκ λέγοντας ότι αν φτάσουν σε ένα συγκεκριμένο επίπεδο τότε θα υπάρξει συμμετοχή Πρωθυπουργών. Ο Τούρκος Υπουργός ανέφερε ακόμη ότι η Τουρκία έχει ισχυρή θέληση για την επίτευξη μιας λύσης η οποία να βασίζεται σε δύο συνιστώσες πολιτείες.\nΣε δηλώσεις του έπειτα από συνάντησή του με τον Φιλανδό ΥΠΕΞ, ο Τούρκος Υπουργός είπε ότι τη θέση της κυβέρνησης για το Κυπριακό την έχουν ανακοινώσει καθαρά και ο Τούρκος Πρόεδρος Ταγίπ Ερντογάν, και ο Πρωθυπουργός Μπιναλί Γιλντιρίμ. “Εμείς είπαμε ότι θα αντικρίσουμε θετικά μια λύση που θα βασίζεται σε δύο συνιστώσες πολιτείες δύο κοινοτήτων. Σήμερα είχαμε την ευκαιρία να συζητήσουμε αυτό το θέμα., το είπα και στον αξιότιμο Υπουργό μας, η θέση του Προέδρου μας και της κυβέρνησής μας είναι η ίδια. Σε αυτές τις παραμέτρους ο Πρόεδρός μας το είπε και τότε ότι “εμεις θα είμαστε πάντα ένα βήμα μπροστά’ και η διαδικασία έτσι ξεκίνησε. Και μάλιστα ήμασταν στο Νταβός, ο αξιότιμος Πρόεδρός μας ήταν Πρωθυπουργός, ενώ μιλούσε με τον Κόφι Ανάν δεν φαινόταν πολύ πρόθυμος ο Κόφι Ανάν. ‘Εγώ προσπάθησα πολλές φορές και δεν αποφάσισα αν θα προσπαθήσω ξανά ή όχι’, είχε πει. Τότε ο Πρωθυπουργός μας τον ενεθάρρυνε λέγοντάς του ‘εμείς είμαστε υπέρ της λύσης και εγώ υποστηρίζω μια διαδικασία στο πλαίσιο πλαίσιο φόρμουλας win-win’. Όταν πήγαμε και ο κ. Καραμανλής ήταν εκεί. Η ελληνική πλευρά ήθελε να μεταθέσει τις διαπραγματεύσεις σε μια συγκεκριμένη περίοδο και να τις αναβάλει για μια περίοδο αργότερα. Τότε ο Πρόεδρός μας είπε ‘όχι, να συνεχίσουμε’ και επέμεινε στη συνέχεια πολλές φορές ο Πρόεδρός μας ‘οτι ‘πρέπει να συνεχίσουμε και να φτάσουμε σε μια λύση’ και κατέληξαν οι διαπραγματεύσεις και οδηγηθήκαμε σε δημοψήφισμα”, είπε.\nΟ Τούρκος Υπουργός είπε ότι “κανείς δεν μπορεί να έχει μια προσέγγιση του τύπου ότι η νότια Κύπρος είναι κράτος της ΕΕ και επομένως ο βορράς θα συμμετάσχει στον νότο”. Αν υπάρξει τέτοια προσέγγιση είναι λάθος. Από εδώ πηγάζει μάλιστα η θέση μας ότι χωρίς να έχουν επιλυθεί τα προβλήματα διοίκησης της νοτίου Κύπρου είναι λάθος να ενταχθεί στην ΕΕ. Η θέση μας ήταν πρώτα να υπάρξει λύση και μετά να μπει στην ΕΕ το νέο κράτος. Χθες ο αξιότιμος Πρωθυπουργός μας έκανε μια δήλωση για το πως θα είναι οι σχέσεις τη Τουρκίας με την ΕΕ σε περίπτωση λύσης. Μέχρι σήμερα διατηρήσαμε τη θέση μας και θα συνεχίσουμε να την διατηρούμε”, ανέφερε.\nΓια το επίπεδο συμμετοχής στις διαπραγματεύσεις της Γενεύης ο Τούρκος Υπουργός είπε ότι “πρώτα θα γίνουν αυτές οι διαπραγματεύσεις σε επίπεδο Υπουργών Εξωτερικών και αν μπορέσουν να φτάσουν σε ένα συγκεκριμένο επίπεδο θα συμμετάσχει κα η Τουρκία σε επίπεδο Πρωθυπουργού μας στην περίπτωση που έρθουν οι Πρωθυπουργοί της Ελλάδας και της Βρετανίας. Εκεί θα υπάρξει εκπροσώπηση σε επίπεδο Πρωθυπουργού μας. Τώρα κοιτάμε αν σε αυτό το το επίπεδο υπάρχει η ωριμότητα για να υπάρξει συμμετοχή σε επίπεδο Πρωθυπουργών”.\nΟ Τούρκος Υπουργός είπε ακόμη ότι “αναμφίβολα δεν είναι σωστό να τίθεται ενώπιον της Τουρκίας μια εικόνα όπως εάν αυτή η υπόθεση θα υπάρξει πρόοδος στην ΕΕ. Η Τουρκία είναι ένα μεγάλος κράτος και δεν υπάρχει όραμα όταν οι σχέσεις μιας μεγάλης ευρωπαϊκής δύναμης με την ΕΕ εξαρτώνται από το βέτο της νοτίου Κύπρου. Ούτε η νότια Κύπρος έχει όφελος, ούτε η ΕΕ. Εμείς το γνωρίζουμε και αυτό και οι πραγματικότητες είναι εκεί καθαρές. Γνωρίζουμε και ότι τις πιο πολλές φορές άλλες χώρες κρύβονται πίσω από το βέτο της Κύπρου και πρέπει να ξεπεραστεί αυτό αλλά με ψυχραιμία και διατηρώντας την θέλησή μας παρακολουθούμε αυτές τις διαπραγματεύσεις και θα συνεχίσουμε να τις παρακολουθούμε”.


Κομματικά δανεικά και αγύριστα | δημοκρατία\nΝα ελεγχθούν αυστηρά και ποινικά για τα θαλασσοδάνεια οι τραπεζικές διοικήσεις και οι κομματικές ηγεσίες\nΟ πως γνωρίζουμε άπαντες, ΠΑΣΟΚ και Ν.Δ. χρωστούν πάνω από 400.000.000 ευρώ. Δάνεια επί δανείων που δόθηκαν με μόνη εγγύηση την κρατική επιχορήγηση. Αυτή θεσπίστηκε, υποτίθεται, για να μην προσφεύγουν τα πολιτικά κόμματα σε μαύρο χρήμα από επιχειρηματίες, που δημιουργεί τις συνεπακόλουθες δουλείες. Εδώ 12 παρδαλές μαϊμούδες πεθαίνουν από τα γέλια.\nΤα κόμματα, αυτά που πιάνουν τουλάχιστον 1,5%, και την κρατική επιχορήγηση παίρνουν και στους προθαλάμους των επιχειρηματιών ξεροσταλιάζουν για κάνα μπικικίνι. Σχεδόν όλα τα κόμματα. Οι λούμπεν τύποι που στην Ελλάδα παριστάνουν την ελίτ. Με αισθητική σκυλάδικου και άπατριν αγραμματοσύνη, πλην ελαχίστων, μοιράζανε για χρόνια αναλογικά σε όλους. Το ξέρουν και οι πέτρες πως οι νταβατζήδες έκαναν χρυσές δουλειές με έναν πελάτη, το κράτος, τουτέστιν εσένα, φορολογούμενε μνημονιακέ ραγιά, με τη συνδρομή του πολιτικού προσωπικού, στο οποίο μοίραζαν αναλογικά μέρος της λείας. Ητοι πιο πολλά στο κυβερνών κόμμα, λιγότερα στην αξιωματική αντιπολίτευση και από κάνα πακετάκι στους μικρούς της ελάσσονος αντιπολιτεύσεως, για να τους κρατάνε ζεστούς και πρόθυμους για το μέλλον, για καμιά τροπολογία, φωτογραφική, για κάνα ξεκάρφωμα, καμιά επίθεση σε κάναν αντίπαλο επιχειρηματικά ή δύστροπο κι ανυπάκουο πολιτικά. Money talk, bullshit walk, λένε οι σοφοί και τσαμπουκαλήδες Γιάνκηδες.\nΤα δε δάνεια τα κόμματα τα παίρνανε αέρα μπανά οι κομματαρχαίοι. Από εμάς τους κοινούς θνητούς οι τράπεζες ζητάνε υποθήκη σε ακίνητο, εγγυητές, εξετάσεις αίματος, ούρων, ένα νεφρό κι άμα δεν πληρώνουμε, έρχονται κατά κύματα οι δικαστικοί επιμελητές, οι καταγγελίες δανείων, οι διαταγές πληρωμής και οι πλειστηριασμοί. Οι κομματαρχαίοι τα παίρνανε ύστερα από συνεννοήσεις σε κοκτέιλ σε βίλες και καφεδάρες στο Κολωνάκι, με μια χειραψία και εγγύηση, είπαμε, την κρατική επιχορήγηση. Παρ’ όλα αυτά, άλλοι πληρώνανε λίγα κι άλλοι τίποτα, και παρά το μαύρο χρήμα των επιχειρηματιών και την κρατική επιχορήγηση, δεν τους φτάνανε. Τα τρώγανε όλα και έμειναν τα φέσια, όπως τελικώς αποδεικνύεται.\nΤι λένε σε εσάς τους πολίτες όλοι οι επίδοξοι εθνοσωτήρες που κυβέρνησαν ή θα κυβερνήσουν; Να τρώτε το φαΐ σας, να βγάλετε τη μνημονιακή ποινή σας, να απλώνετε τα πόδια σας ως εκεί που φτάνει το πάπλωμα, πληρώνοντας τους φόρους σας, τον ΕΝΦΙΑ, τον ΕΦΚΑ.\nΑυτοί όμως τι έκαναν; Τα ακριβώς αντίθετα και τώρα, άμα βαρέσουν κανόνι, θα τα πληρώσετε εσείς, αφού η ανακεφαλαιοποίηση των τραπεζών έγινε με χρήματα που πληρώνουν οι Ελληνες πολίτες.\nΓια να μη λέμε πολλά, το Καταστατικό της ΝΕΑΣ ΔΕΞΙΑΣ ρητά και κοφτά απαγορεύει τον τραπεζικό δανεισμό. Οταν τα καταφέρουμε, η κρατική χρηματοδότηση είναι επαρκής για την πολιτική δράση, εάν είσαι νοικοκύρης και δεν έχεις άλλα στο μυαλό σου.\nΕίναι απαράδεκτο μια κακοδιαχείριση δεκαετιών να επιβραβευτεί με άφεση χρέους, όταν οι τράπεζες τσακίζουν τους πολίτες για πολύ λιγότερα χρήματα, οι οποίοι χάνουν την πατρική περιουσία τους με κάθετη άνοδο των αποποιήσεων κληρονομιάς, λόγω της βαριάς φορολόγησης. Πρόκειται για νομιμοφανή ληστεία.\nΠρέπει, επομένως, να ελεγχθούν αυστηρά και ποινικά οι τραπεζικές διοικήσεις που χορήγησαν αυτά τα θαλασσοδάνεια και οι κομματικές ηγεσίες που τα έλαβαν και τα διασπάθισαν. Οτιδήποτε άλλο είναι συνενοχή και υπόθαλψη.


Πέμπτη, 06 Αυγούστου 2020 07:49:41 ΜΜ\nΑρχική›Απόψεις›Από θέσεως...›Άγγελος Κωβαίος›Τουρισμός και θερμά επεισόδια\n22:37 - 11 Μαρ 2018\nΗ προηγούμενη χρονιά είχε μία τεράστια διαφορά με την εφετινή. Απουσίαζε εντελώς από το κάδρο το ενδεχόμενο μίας εμπλοκής στο Αιγαίο. Η Ελλάδα, με τα όποια οικονομικά προβλήματά της ήταν μία χώρα, που είχε την δυνατότητα και την ευκαιρία να προσελκύσει κάθε είδους ταξιδιώτη και να εκμεταλλευτεί την φήμη του ασφαλούς προορισμού.\nΕναν χρόνο αργότερα, η εικόνα δεν είναι η ίδια. Εδώ και μήνες το Αιγαίο έχει πάρει φωτιά, ο Ερντογάν καθημερινώς απειλεί όλο και πιο προκλητικά, πολεμικά καράβια ρίχνουν κανονιές σε ασκήσεις με πραγματικά πυρά και οι απειλές από την Αγκυρα πυκνώνουν επικίνδυνα.\nΧωρίς να έχουν καταγραφεί ακόμη συγκεκριμένες αρνητικές τάσεις, η ανησυχία παραγόντων του κλάδου είναι υπαρκτή. Αξίζει να αναλογιστεί κανείς ότι μόνο από την Τουρκία ήλθαν στην Ελλάδα το 2017 περίπου 1 εκατ. τουρίστες, 921 χιλ. για την ακρίβεια. Και από άλλες χώρες, εκατομμύρια άλλοι, επειδή ακριβώς δεν προτίμησαν την φθηνότερη Τουρκία.\nΜε τον υπουργό Αμυνας να δηλώνει ότι βρισκόμαστε κοντά σε ένα θανατηφόρο επεισόδιο με την Τουρκία, και τον Ερντογάν να υψώνει καθημερινώς τους τόνους, είναι να αναρωτιέται κανείς πώς θα εξασφαλιστεί εφέτος ένα κλίμα ευνοϊκό για τον τουρισμό.\nΜία απευκταία, αλλά ενδεχόμενη κάμψη του κύματος των αφίξεων στην Ελλάδα για το 2018 και με τον ρυθμό ανάπτυξης του 2017 σε τόσο χαμηλα επίπεδα, όλοι μπορούμε να κατανοήσουμε σε τι παγίδα θα μπορούσε να ρίξει την χώρα. Και τι θα σημάνει αυτό για την εποχή μετά την έξοδο (;) από τα μνημόνια.\nΓια να μην το ξεχνούμε, ο στόχος για την ανάπτυξη το 2018 είναι 2,85%…


Διήγημα:Τα Δέντρα και ο Θάνατος ~ του Πέτρου Τσερκέζη~\nΣτο συγγραφέα Ι. Κ.\nΟ ΣΥΓΓΡΑΦΕΑΣ Ι. Κ. προσγειωνόταν από τους εφτά ουρανούς της μεγάλης δόξας της Πόλης του Φωτός, στα στενά σοκάκια της γενέθλιας πόλης του. Το βήμα έμοιαζε συνηθισμένο, πότε-πότε κάπως δειλό, λες δίσταζε μπροστά στην ολισθηρότητα της κατηφορικής πόλης. Κάποια στιγμή γυρίζει ξαφνικά και ακουμπά το χέρι στο μπράτσο της συζύγου. Μόνο στα πλατινένια της μαλλιά έλαμπε ακόμα κάτι από τον αιώνιο πειρασμό, της πόλης του φωτός. Ωστόσο εκείνος έτρεχε, κάλπαζε με τη φαντασία. Δεν ήταν η πρώτη φορά που πάθαινε κάτι παρόμοιο. Αυτή η πόλη έδινε το προνόμιο στη φαντασία του να ιππεύει έναν αόρατο ίππο, ένα ιπτάμενο μηχανισμό και να διανύει χρόνους και καιρούς, με την αντίστροφη ροή του χρόνου ως τα σκαλοπάτια της παιδικής ηλικίας. Εναλλασσόταν τόσο αιφνιδιαστικά και με ασυνήθιστο τρόπο από τον κομψό κύριο με εξήντα πέντε ψωμάδες πάνω στη ράχη του, σ’ ένα παιδί που επιθυμεί ν’ αδράξει καταβροχθίζοντας όλη τη σοφία του κόσμου. Αυτή η ιδέα του προκαλούσε πάντα μια έντονη ενθουσιώδης ζαλάδα. Πέτρες, πέτρες, σκέφτηκε, πέτρες σοφές, μια αυτοκρατορία από πέτρες, έτσι σμιλεμένες απαλά κι επίμονα από ένα έμπειρο χέρι. Ίσως πιο κατάλληλο θα ήταν, από το χέρι της αγάπης. Εκείνος ο ανώνυμος γλύπτης, είχε αφήσει τ’ αποτυπώματα της αγάπης και στην περγαμηνή της μνήμης. Εκεί άνοιγαν τα μάτια πρόσωπα και πρόσωπα και ζωντάνευαν σαν από έναν βαρύ και μακρόχρονο ύπνο. Τώρα βρισκόταν στη γειτονιά του, έριχνε το\nβήμα στο πέτρινο γεφυράκι του Φίτσου. Τα σπίτια όπως πάντα αρχοντικά, μ’ ένα σοβαρό γκριζωπό ύφος, σαν γερασμένοι παππούδες που σκέφτονται την πορεία της ζωής τους. Βημάτιζε στο δρόμο του σπιτιού του. Να και τα ερείπια του οίκου του. Ο χρόνος εδώ πετρωμένος σαν σε νάρκη. Μόνο η στέρνα βουίζει ακόμα. Μια μαυροντυμένη γριά τρέχει με τα χέρια ανοιχτά να τον συναπαντήσει. Μοιάζει με σταυρό.\n«Καλωσόρισες, καλωσόρισε το καμάρι της γειτονιάς μας».\n«Τζέτζο, Σελφιτζε», ψιθυρίζει με τα μάτια υγρά από ένα μακρινό φως, δε φαίνεται ωστόσο η πηγή που τα τροφοδοτεί.\nΤο σπίτι είναι καμένο. Τόσο χρόνια εγκαταλειμμένο, δεν θα μπορούσε να είναι τίποτα άλλο εκτός από λιθωσοριά.\nΕυτυχώς που έχουν μείνει και οι πέτρες. Κάποια μέρα… Δεν τόλμησε ν’ αποτελειώσει τη φράση. Ίσως θα ήθελε να πει: θα τις αγοράσουν σαν σουβενίρ και θα ταξιδέψουν πέρα στον κόσμο. Χαμογέλασε με τη σκέψη αυτή. Η μικροκαμωμένη γριά κάτι του έλεγε για τη θεια Πίνο. Ναι, αυτό ήταν το σπίτι εκείνης της καλής γριάς που στόλιζε της νύφες της πόλης.\n«Ζει κανείς από την οικογένεια της θειας Πίνο;», ρώτησε.\n«Εγώ είμαι η κόρη της», είπε μια κοντόχοντρη γυναίκα φορεμένη επίσης στα μαύρα.\nΠιο κάτω ήταν ο κήπος της. Έριξε μερικά βήματα προς τα κει. Ο οβορός ήταν χαμηλός, πολύ χαμηλός. (Πόσο ψηλός έμοιαζε τότε). Ακούμπησε τα χέρια στον τοίχο και κοίταξε τον κήπο. Πόσες φορές είχε παίξει εκεί; Πόσες φορές είχε σκαρφαλώσει στους τοίχους και στα δέντρα. Κάποια σημάδια ήταν ακόμα ορατά πάνω στα άκρα του. Τώρα ο κήπος έμοιαζε έρημος, εγκαταλειμμένος. Ένα φρεσκοκομμένο δέντρο. Έσπρωξε την ξεχαρβαλωμένη πόρτα.\nΈνας θρηνητικός ήχος γρατζούνισε την καρδιά του. Ένας μεγάλος σκύλος σαν ένα δαμάλι γρύλισε δείχνοντας τα δόντια. Έν εύσωμος θαυμαστής του βγήκε μπροστά και άρπαξε το σκύλο από το λουρί του λαιμού. Ένας αέρας ερήμωσης φυσούσε από κει. Όταν είχε σκαρφαλώσει για πρώτη φορά ήταν για ν’ αντικρίσει τα κομμένα δέντρα, όχι για τσαχπινιές ή να γευτεί τ’ άγουρα φρούτα. Όχι. Ήταν για τα κομμένα δέντρα. Ο θάνατος είχε χτυπήσει κατακέφαλα εκείνο το σπίτι και κατ’ επέκταση εκείνο τον κήπο. Τρεις άντρες ο ένας μετά τον άλλο είχαν βγει νεκροί από την αψιδωτή πόρτα. Καιρός πολέμου ήταν και ξαφνικά τη θεια Πίνο την είχαν φωνάξει σ’ ένα γάμο. Η ζωή συνεχίζονταν, είχε το δικό της νόμο, το δικό της ρυθμό. Κι ένας γάμος ήταν κατά κάποιον τρόπο αντίσταση ενάντια στη βαρβαρότητα. Οι χαρές της ζωής πορεύονταν και μέσα στη μαυρίλα της λύπης και στον όλεθρο του πολέμου. Εκείνο το Σάββατο γινόταν γάμος στην πάνω γειτονιά της πόλης, πίσω από το αρχαίο κάστρο. Εκεί η ζωή έμοιαζε σαν να είχε άλλη πορεία, ανέπνεε πιο ελεύθερα, με ευρύτερο ορίζοντα ελεγχόμενο πιο εύκολα. «Στάλινγκραντ» την αποκαλούσαν εκείνη τη γειτονιά. Η θεια Πίνο κρατούσε το μπόγο με τα εργαλεία και τα στολίδια της παραμάσκαλα σαν τον πιο πολύτιμο θησαυρό λες κι εκεί μέσα κρυβόταν η ομορφιά της πόλης προσπαθώντας ν’ αποφύγει τις κύριες οδικές αρτηρίες βγαίνοντας εκεί πάνω από απόμερα σοκάκια. Σε κάποιο σοκάκι την πέτυχαν. «Γύρνα πίσω», της είπαν, «η ώρα φέρνει κακά μαντάτα. Εσύ πας για γάμους και χαρές και ο χάρος μας έχει στήσει ενέδρα, γλεντάει σταυροπόδι στα φτωχικά μας». «Όχι», είπε, «δεν μπορώ, δε γίνεται, πρέπει να στολίσω τη νύφη. Οι συμπέθεροι δεν μπορούν να περιμένουν. Πρέπει να πάρουν τη νύφη. Ας περιμένει για λίγο ο χάρος». Είχε στολίσει τη νύφη και όλη τη νύχτα μετά έτρεχε σαν τρελή μοιρολογώντας καβάλα σ’ ένα νοικιασμένο μουλάρι σε κακοτράχαλα μονοπάτια να βρει το νεκρό της σύζυγο εκεί που τον είχε πετάξει διαμελισμένο η λαίλαπα των μαχών. Τρία δέντρα νεκρά στον κήπο, ξαπλωμένα σαν παλικάρια. Ενώ η θεια Πίνο έτρεχε ξανά από γάμο σε γάμο. Οι συγγενείς την συμβούλευαν επίμονα να μετακομίσουν σ’ ένα άλλο σπίτι. Της είχαν συστήσει κάποια. Αυτό είναι στοιχειωμένο, καταραμένο είναι, ισχυρίζονταν. Ο θάνατος όμως τους είχε πάρει καταπόδι και τους είχε βρει ξανά την πόρτα. Ο θάνατος δε λαθεύει βρίσκει εκείνον που έχει συμαδέψει. Ένας άλλος θάνατος στο νέο σπίτι κι ένα άλλο δέντρο ξαπλωμένο στον κήπο.\n«Μήπως έχει συμβεί κάποιος πρόσφατος θάνατος σ’ αυτό το σπίτι;» ρώτησε ο συγγραφέας.\n«Ναι», είπε η κοντόχοντρη γυναίκα με δάκρυα στα μάτια. «ο γιος μου, το παλικάρι μου. Έμεινε στα χιόνια, φυγάς. Ίσως έπεσε σε κάποια χαράδρα, ίσως τον σκότωσαν. Δε βρήκαμε ποτέ το πτώμα του. Ούτε ίχνος. Ίσως…» Ήθελε να προσθέσει ακόμα κάτι, δεν μπόρεσε όμως, βούρκωσε ή ψυχή της και ξεχείλισε ξεσπώντας σε αναφιλητά.\n«Που ξέρει πως ο γιος της είναι νεκρός;» ρώτησε κάποιος με απορία.\n«Οι συγγραφείς τα ξέρουν όλα, μάτια μου, τους έχει ευλογήσει ο θεός για αυτό είναι συγγραφείς», είπε η ηλικιωμένη που δεν του ξεχωριζόταν.\nΕλαφρύ ρίγος διατρέχει το συγγραφέα συνεχίζοντας να κοιτάζει το πρόσφατα κομμένο δέντρο λες και στους κύκλους του κούτσουρου προσπαθούσε να διαβάσει το πεπρωμένο των ανθρώπων αυτού του σπιτιού και τα αίτια του θανάτου τους.\nΟρφάνευε το σπίτι, ορφάνευε ο κήπος, ορφάνευε η ζωή. Σήκωσε τα μάτια και κοίταξε την οδοντωτή γραμμή του ορίζοντα που δημιουργούσαν οι στέγες των αρχοντικών ψαλιδίζοντας παράξενα το καρβέλι του ουρανού.\n«Η ερήμωση ενός σπιτιού κεραυνοβολημένο από το θάνατο, έχει σαν αποτέλεσμα την αποξήρανση του δέντρου της ζωής», σκέφτηκε.\nΗ ΓΚΡΙΖΑ, αθάνατη πόλη ήταν εκεί γύρω του ανοιχτεί σαν ένα αμφιθέατρο που κάθε καιρός έπαιζε το δικό του δραματικό παιχνίδι. Το φρούριο έμοιαζε με έναν πέτρινο αετό πανέτοιμο να μπίξει τα νύχια του σε κάθετι ξένο και εχθρικό που θα μπορούσε να την απειλήσει. Η πόλη στεκόταν μπροστά του μ’ ένα νεανικό γκρίζο, αυτοκρατορικό ωστόσο που προερχόταν από τα σταχτιά λιθόχτιστα σπίτια και με την αρχοντική της σοφία όπως πάντα. Μέσα στα πόδια του που στην αρχή βημάτιζαν δειλά στη ράχη των λιθόστρωτων δρόμων, τώρα φυσούσε ένας εφηβικός αέρας ενθάρρυνσης. Οι πέτρες τον αναγνώρισαν όπως πάντα, τον καλοδέχονταν τα καλντερίμια, τον κράτησαν. Ο δρόμος μου, σκέφτηκε, πλάι στο σπίτι με το θάνατο. Και το σπίτι μου είναι νεκρό. Όχι, η απώλεια και ο θάνατος δεν αρμόζουν σ’ αυτό το σπίτι. Μολονότι είχε καεί το περασμένο καλοκαίρι, εκείνος το είχε απαθανατίσει μέσα στα βιβλία του. Πλησίασε τη στέρνα. Μια στέρνα γεμάτη με μνήμες. Γέμιζε και ξεχείλιζε από τις καταιγίδες των εποχών. Εκεί υπήρχε πάντα κάτι ιερό από την πρώτη ύλη που γράφονται τα βιβλία. Πλησίασε σε κάποια γωνιά. Κάτι κινήθηκε εκεί. Πιο κάτω το Σοκάκι των Τρελών. Γύρισε πίσω, σε κάποιο παράθυρο μια γλάστρα\nμε βασιλικό σαν λησμονημένη από τα παλιά. Στύλωσε τ’ αυτί.\nΓνώριμες αυτές οι φωνές.\nΠαλιό σπίτι. Δοκάρια, σανίδες, ξύλινη σκάλα, γιούκι, οροφές, δάπεδα, εντοιχισμένα ντουλάπια, συρτάρια της μνήμης. Όλα φτιαγμένα από ξύλο, πέτρα και μόχθο έχουν γίνει δυο χούφτες στάχτη. Πώς θα μπορούσες να συγκεντρώσεις τις στάχτες ενός σπιτιού; Ακόμα και οι πέτρες είναι καμένες, καπνισμένες. Έβλεπε με τα μάτια του μυαλού πως χόρευαν οι φλόγες καταβροχθίζοντας τα πάντα με καταχθόνια ορμή. Ξαφνικά του θυμήθηκε ένα άλλο σπίτι κάπου στο Παλιό Παζάρι. Εκείνο το βράδυ πήγαιναν στον παππού σε μια από τις γειτονιές πίσω από το κάστρο όταν είδαν το φλεγόμενο σπίτι. Τρομοκρατημένοι άνθρωποι έτρεχαν σε συναγερμό πανικού προσπαθώντας να σβήσουν τη φωτιά για να μην εξαπλωθεί και σε άλλα σπίτια.\n«Αυτή η πόλη είναι ευλογημένη και καταραμένη ταυτόχρονα», δήλωσε η γιαγιά, η φωτιά εδώ εξαπλώνεται σαν την πανούκλα».\n«Θα το κτίσετε ξανά το σπίτι;» ρώτησε η ηλικιωμένη που τον είχε προσεγγίσει και πάλι τον συγγραφέα.\n«Φυσικά που θα το χτίσουμε», παρεμβαίνει η σύζυγός του. «Είναι ο οίκος της ζωής».\n«Ευλογημένοι να είσθε, την ευχή του θεού να έχετε,\nανακουφίστηκε η ψυχή μου», λέει η γριά. Σηκώνει τα χέρια την αγκαλιάζει και απομακρύνετε σαν μια αμφιταλαντευόμενη ανάμνηση, ένας πολύτιμος λίθος στο ψηφιδωτό μνημείο του βίου.\nΕκείνος την συνοδεύει με ένα λεπτό χαμόγελο. Στρέφεται και αγγίζει μια μεγάλη πέτρα. Ακρογωνιαίος λίθος μοιάζει. Μοιάζει λες και θ’ ανοίξει το στόμα να του μιλήσει.\n«Γιαγιά Σελφιτζέ, Τζέτζο, θεία Τζέμο, Κακό Πίνο... Εκείνες δεν είναι πια. Αλλά στις διασταυρώσεις γύρω από τις γωνιές των τοίχων\nθάρρεψα πως ξεχώρισα κάποια σημάδια, μερικές γνωστές γραμμές, κάποια χαρακτηριστικά, σκιές ζυγωματικών και ματιών. Αυτά είναι εκεί, αιώνια, απολιθωμένα, μαζί με τα σημάδια που έχουν αφήσει πάνω τους οι σεισμοί, οι χειμώνες, οι ανθρώπινες μάστιγες».\nΜόνο ο θάνατος δεν είναι εδώ. Ο θάνατος δεν είναι σε θέση να αγγίξει αυτή την μαγική πόλη και αυτό το σπίτι που έχτισε και ξανάχτισε πολλές φορές, πελέκισεε και λάξευσε τις πέτρες του τρυφερά, με μια αγέρωχη αρχιτεκτονική ως ένα μνημειακό κτίριο με αιώνια απαραβίαστη αξία. Τίποτα δεν σβήνει στην περγαμηνή της ανθρώπινης μνήμης.\nΟκτώβρης 2001 - Ιούλιος 2016\nΕτικέτες Διήγημα ΤΑ ΔΕΝΤΡΑ ΚΑΙ Ο ΘΑΝΑΤΟΣ του Πέτρου Τσερκέζη


Πρωτοβουλία Ενεργών Πολιτών Ερμιόνης: Δήμος - Νερουλάς, Δήμος - Σκουπιδιάρης\nΑπό τη μια του τραπεζιού οι ανώτερες ηγεσίες της βαριάς μας βιομηχανίας και από την άλλη οι αρμόδιοι γραμματείς του Υπουργείου Περιβάλλοντος. Περιέργως περιχαρείς όλοι.\nΕίπε η βαριά βιομηχανία: Εσείς ως κράτος ορίστε και αδειοδοτείστε τούς συγκεκριμένους χώρους για ΧΥΤΕΑ και μεις όχι μόνον θα τους λειτουργήσουμε με δικά μας χρήματα, αλλά θα φτιάξουμε και όλη την υποδομή σύμφωνα με τη σχετική ΚΥΑ. Ρυπαίνουμε και πληρώνουμε!\nΉλθε όμως αμέσως η απάντηση των αρμοδίων του Υπουργείου: Αυτό δεν μπορεί να γίνει. Σύμφωνα με την αρχή "Ο ρυπαίνων πληρώνει", εσείς ρυπαίνετε, με την έννοια ότι είσαστε οι παραγωγοί επικινδύνων αποβλήτων κι εσείς υποχρεούστε να βρείτε τη νόμιμη λύση και όχι απλά να δώσετε χρήματα. Δηλαδή εσείς θα βρείτε κατάλληλους χώρους, π.χ. ένα εγκαταλελειμμένο νταμάρι, εμείς αμέσως θα σας δώσουμε άδεια για ΧΥΤΕΑ, θα τον φτιάξετε και θα τον λειτουργήσετε. Έτσι λύνεται το πρόβλημά σας.\nΠοιος είχε δίκιο; Φυσικά το Υπουργείο, το οποίο όντως είχε πλήρως κατανοήσει το "Ο ρυπαίνων πληρώνει".\nΛύθηκε το πρόβλημα της διάθεσης των επικινδύνων αποβλήτων στη χώρα μας; Όχι μέχρι σήμερα, και μάλλον ποτέ.\nΜας το είπαν οι αρμόδιοι του Υπουργείου γελώντας μετά τη σύσκεψη, κατ΄ ιδίαν που λέμε: ΄"Και κατάλληλο χώρο να βρείτε, και άδεια να πάρετε, άντε να ξεμπλέξετε με τους Δήμους, τις οργανώσεις, τους βοσκούς, τους γεωργούς, τους γείτονες, και ας απέχουν μίλια από το χώρο.\nΚαι πράγματι ΧΥΤΕΑ στη χώρα μας δεν υπάρχει ούτε ένας.\nΚαι τα επικίνδυνα απόβλητα πού πάνε; Μα φυσικά σε άλλες ευρωπαϊκές χώρες, κυρίως στη Γερμανία που θησαυρίζει από την επεξεργασία τους. Γιατί εκεί άπαξ και πήρες άδεια ΧΥΤΕΑ, ο νόμος εφαρμόζεται αλλά και ο Γερμανός είναι "προϊόν" της βιομηχανικής επανάστασης και κατανοεί τέτοιες αναγκαιότητες.\nΚατά τον νόμο λοιπόν, ακόμη και τα στουπιά, το πριονίδι, τα γάντια που μουσκεύουν με χρησιμοποιημένα ορυκτέλαια (λάδι μηχανημάτων), που είναι επικίνδυνο απόβλητο, περνάνε στην κατηγορία των επικινδύνων αποβλήτων. Τα μαζεύεις σε ένα βαρέλι, έρχεται αδειοδοτημένη εταιρεία, τα συσκευάζει καταλλήλως και τα πηγαίνει στη Γερμανία με όλα τα νόμιμα πιστοποιητικά και μέσα μεταφοράς, τις διασυνοριακές άδειες μεταφοράς επικινδύνων κ.λ.π. γιατί τα επικίνδυνα απόβλητα δεν ταξιδεύουν όπως τα αχλάδια και τα ροδάκινα. Κόστος; 3000 ευρώ ο τόνος! Και γελάει όλη η Ευρώπη με το χάλι μας.\nΦαίνεται μετά παράξενο, γιατί στη χώρα μας νύχτα πετάνε επικίνδυνα απόβλητα σε χωματερές, σε ρέματα, σε δάση κ.λ.π.\nΑυτή είναι η χώρα των...... ορθοδόξως διαμαρτυρομένων για τα πάντα.\nΑλλά δεν είναι αυτό ακριβώς το θέμα μας. Το θέμα είναι ότι το Υπουργείο Περιβάλλοντος κατανόησε πλήρως και εφάρμοσε το " Ο ρυπαίνων πληρώνει".\nΣύμφωνα λοιπόν με αυτή την αρχή όσοι πουλούν συσκευασμένα προϊόντα, έπρεπε να μαζέψουν μόνοι τους τις συσκευασίες τους, γιατί ο καταναλωτής αγοράζει το προϊόν. Και όταν λέμε συσκευασία εννοούμε τα πάντα, από το χαρτάκι της καραμέλας και της τσίχλας, έως τις σακούλες των τσιμέντων, τα μπουκάλια, τα τσουβάλια, τις παλέτες κ.λ.π. Τα πάντα.\nΥπήρχαν 3 δυνατότητες:\nΝα δηλώσει ένα εργοστάσιο ότι δεν συσκευάζει τα προϊόντα του, ή τα συσκευάζει με το ίδιο το προϊόν. Π.χ. Ένα εργοστάσιο παράγει σκοινιά, τα κάνει κουλούρα που τη δένει με το άκρο του σχοινιού (όπως δέναμε παλιά τις τριχές του γαϊδουριού) και τα διαθέτει στην αγορά χωρίς τίποτα πάνω τους. (πολύ σπάνια περίπτωση).\nΝα δηλώσει ότι μαζεύει μόνο του τις συσκευασίες του προς ανακύκλωση ή προς επανάχρηση. Επανάχρηση έχουμε στις μεγάλες φιάλες υγραερίου. Ανακύκλωση έχουμε όταν κάποιος παραδίδει ένα μπετόνι με υγρό σε ένα κατάστημα και παίρνει απαραιτήτως πίσω το προηγούμενο άδειο, το οποίο ο ίδιος το διαθέτει προς αξιοποίηση. (πολύ σπάνιες και αυτές οι περιπτώσεις, αλλά να θυμόμαστε η επανάχρηση ήταν τη δεκαετία του 1950 ο κανόνας για πλήθος προϊόντων).\nΆρα όλοι είναι στην τρίτη κατηγορία: Δεν μπορούν μόνοι τους να μαζέψουν τις συσκευασίες τους με κανένα τρόπο. Πώς να μαζέψει ο παραγωγός ή εισαγωγέας σοκολάτας τα χαρτάκια και τα αλουμινόχαρτα συσκευασίας; Τότε είναι υποχρεωμένοι κατά ομάδες να δημιουργήσουν αδειοδοτημένες εταιρείες (αδειοδοτημένους φορείς) που θα τα μαζέψουν και θα καλύψουν οι επιχειρήσεις με δικά τους χρήματα όλα τα έξοδα. Αυτό άλλωστε σημαίνει " Ο ρυπαίνων πληρώνει".\nΣημείωση: Στην πραγματικότητα ο καταναλωτής πληρώνει και το προϊόν και τη συσκευασία. Αν μια σοκολάτα κάνει 2 ευρώ, το περιεχόμενο κάνει 1.9 και η συσκευασία 0.1 ευρώ. Άρα επιστρέφοντας την συσκευασία πρέπει να πάρει από την εταιρεία 0.1 ευρώ! (κάτι τέτοιο γινόταν παλιά όταν επιστρέφαμε τα μπουκάλια της μπύρας και των αναψυκτικών. Την δε φιάλη υγραερίου την χρεωνόσουν 50 ευρώ και, αν δεν την επέστρεφες, έχανες τα λεφτά). Στη χώρα μας όμως επιστρέφουμε όλες τις συσκευασίες στον μπλε κάδο, δωρεάν. Άρα τα χρήματα που έπρεπε να μας επιστρέψουν οι επιχειρήσεις, αφού τους επιστρέφουμε τη συσκευασία τους, τα χρησιμοποιούν για να τις συλλέξουν! Αυτό αντιλαμβάνεται ο καταναλωτής. Άρα μάλλον ο ρυπαίνων δεν πληρώνει......\nΟι Δήμοι (και οι παλιές Κοινότητες) δεν παράγουν προίόντα, δεν συσκευάζουν, δεν διαθέτουν στην αγορά. Το κάθε νοικοκυριό ομοίως. Η μόνη υποχρέωση του νοικοκυριού είναι να βρει τρόπο διάθεσης των προϊόντων που χρησιμοποίησε (χαρτιά υγείας, κουζίνας, αποφάγια κ.λ.π.). Και για να μην ενεργεί το κάθε νοικοκυριό μόνο του, την υποχρέωση αυτή την αναλαμβάνει ο Δήμος. Και φυσικά νερά και σαπουνάδες, ούρα και κόπρανα, τα υπολείμματα των προϊόντων και της χρήσης τους, που πολύ σωστά τα αναλαμβάνει ο Δήμος (αποχέτευση, βιολογικός καθαρισμός) και πολύ σωστά τα πληρώνουν οι δημότες.\nΆρα ο Δήμος μας (αν είμαστε .... Γερμανοί) με ένα μεγάλο απορριμματοφόρο με ένα δρομολόγιο τη μέρα μάζευε τα ως άνω απ' όλη την Ερμιονίδα και τα έριχνε κάπου για κομποστοποίηση. Δηλαδή τα απορρίμματα θα ήταν ένα ασήμαντο θέμα. Από την άλλη με την περιβαλλοντική του Υπηρεσία θα ήλεγχε αυστηρά αν οι αδειοδοτημένες εταιρείες συλλογής συσκευασιών έκαναν καλά τη δουλεία τους στην περιοχή του.\nΌσο για τις συσκευασίες των προϊόντων που χρησιμοποίησε ένα νοικοκυριό και τις συσκευές που δεν χρειάζεται πια (και όταν αγοράζεις ένα πλυντήριο το παίρνεις για να πλένεις), έχει την υποχρέωση να τα παραδώσει εκεί που υποδεικνύουν οι αρμόδιοι αδειοδοτημένοι φορείς συλλογής.\nΠώς έμπλεξαν όμως έτσι οι Δήμοι, ώστε η κύρια ασχολία τους να είναι η συλλογή ανάμεικτων απορριμμάτων και συσκευασιών ξεχωριστών;\nΑπλά από παλιά μάζευαν όλα τα σκουπίδια. Και αντί να κάνουν χαρά που απαλλάσσονταν ουσιαστικά από αυτήν την υποχρέωση με το " Ο ρυπαίνων πληρώνει" των Κουτόφραγκων, θέλησαν να την κρατήσουν, αφού το περισσότερο προσωπικό των Δήμων ασχολείτο με τα σκουπίδια. (πιστεύω ότι οι λόγοι ήταν πολιτικοί και μάλιστα ψηφοθηρικοί που τους επέβαλλαν τη "μη κατανόηση" της αρχής " Ο ρυπαίνων πληρώνει").\nΠρος μεγάλη χαρά των επιχειρήσεων βέβαια (του μεγάλου και μικρού κεφαλαίου που λέμε) που αντί να ελέγχονται από τους Δήμους για τη συλλογή των συσκευασιών τους, βρήκαν όχι μόνο συνεταίρο να τα μαζεύει, αλλά και σιωπηλό συνέταιρο τον οποίο έκαναν και μέτοχο των μη κερδοσκοπικών αδειοδοτημένων φορέων συλλογής των συσκευασιών τους! Μετέχουν οι Δήμοι ως μέτοχοι στην ΕΕΑΑ (Ελληνική Εταιρεία Ανακύκλωσης Απορριμμάτων) με το μεγαλύτερο ποσοστό, ενώ δεν είναι παραγωγοί ή έμποροι συσκευασμένων προϊόντων! ****\nΜάλιστα όσο πιο σοσιαλιστική, όσο πιο αριστερή ήταν η Διοίκηση ενός Δήμου, με περισσότερο φανατισμό διεκδικούσε τα απορρίμματα από αυτούς που είχαν τη νομική υποχρέωση να τα μαζεύουν!\nΈτσι αν ρωτήσεις ένα μικρό παιδί: Ποια είναι η Δουλειά του Δήμου μας; Θα σου απαντήσει αυτό που βλέπει και ζει: Να μαζεύει τα σκουπίδια και να μας δίνει νερό να πιούμε. Δηλαδή Δήμος σκουπιδιάρης και νερουλάς.\nΑν του ζητηθεί να παραχωρήσει αυτές τις δύο δουλειές σε εταιρείες δημόσιες, ιδιωτικές ή μεικτές, χάνει το έδαφος κάτω από τα πόδια του, δεν μπορεί να καταλάβει γιατί πλέον να υπάρχει.\nΚαι όμως για όλους τους Δήμους του Λεκανοπεδίου Αττικής και για τους δημότες τους είναι απόλυτα φυσικό να μην έχει ο Δήμος καμιά δουλειά με το νερό, αφού η δουλειά αυτή γίνεται από την ΕΥΔΑΠ, είτε είναι δημόσια, είτε γίνει ιδιωτική, είτε μεικτή.\nΑλλά : έξις δευτέρα φύσις.\n**** Γι' αυτό και στη χώρα μας δεν προχωρά καμία πολιτική περιορισμού των συσκευασιών, αλλαγής των υλικών συσκευασίας, αφού όλοι οι παραγωγοί και εισαγωγείς συσκευασμένων προϊόντων έχουν μια χαρά λύσει το πρόβλημα μέσω των Δήμων με τον φθηνότερο τρόπο. Αφού δεν αισθάνονται καμία πραγματική πίεση, γιατί να αντιδράσουν περιβαλλοντικά; Άσε τους Δήμους να προσπαθούν να ξεχωρίσουν και να διαθέσουν τα μεικτά απόβλητα που στην ουσία συλλέγουν.\nΚαι οι φτηνοί τρόποι διαχείρισης των απορριμμάτων και των συσκευασιών, δηλαδή η καύση τους, η υγειονομική ταφή τους, ή η υγειονομική ταφή του υπολείμματος (ΧΥΤΥ) φαίνεται πως εξυπηρετούν τους δημότες, ενώ στην πραγματικότητα εξυπηρετούν τις επιχειρήσεις. Γι' αυτό και τα βιομηχανικά κράτη που ζούνε κυρίως από τις εξαγωγές συσκευασμένων προϊόντων, διέδωσαν την καύση, την υγειονομική ταφή, την αξιοποίηση, την ταφή υπολοίπου κ.λ.π., ενώ θα μπορούσαν με έναν νόμο να πουν: Επιτρέπονται ως υλικά συσκευασίας, το γυαλί, το χαρτί, ο πηλός, το φυσικό ξύλο, ο χάλυβας και το αλουμίνιο. Ό,τιδήποτε άλλο μόνο σε εξαιρετικές περιπτώσεις και κατόπιν αδείας, όταν είναι αδύνατη η χρήση των προηγουμένων. Θα ανέβαινε λίγο το κόστος παραγωγής και μεταφοράς, αλλά θα ευεργετούσαμε το σύνολο.\nΈτσι κανείς δεν αισθάνεται την ανάγκη σήμερα για αμιγώς χάρτινες συσκευασίες, για τσάντες πολλαπλής χρήσης, για επανάχρηση συσκευασιών, για επέκταση της γυάλινης και πήλινης συσκευασίας (χαρτί, γυαλί ,πηλός, είναι φυσικά προϊόντα, και αν δεν πάνε για ανακύκλωση δεν ρυπαίνουν), εις βάρος τουλάχιστον της πλαστικής. Παρατηρείται το παράδοξο να κυκλοφορεί η ίδια μουστάρδα ( όπως και χιλιάδες προϊόντα) σε γυάλινο βαζάκι και σε πλαστικό που σου βγάζει την πίστη ώσπου να βγει η μουστάρδα, χώρια ότι δεν μπορείς να πλύνεις το πλαστικό και το πετάς στην ανακύκλωση ή στα αποφάγια, έχοντας μέσα τουλάχιστον το 1/5 του περιεχομένου.\nΘέλω να πω ότι και η οδηγία "Ο ρυπαίνων πληρώνει", και ο διαχωρισμός των ανακυκλώσιμων που είναι αδύνατος για τις μικροσυσκευασίες μπορεί να λέμε πως είναι προς τη σωστή κατεύθυνση, δεν είναι όμως η σωστή λύση, δεν θίγει τον πυρήνα του προβλήματος. Δηλαδή το βάρος πηγαίνει στο "πληρώνει" ενώ πρέπει να δοθεί στο "Ο ρυπαίνων". Να περιοριστούν οι ρυπαίνοντες.


Επιστολές-φωτιά του Κ. Μητσοτάκη σε τρεις υπουργούς για τη διαθεσιμότητα - Aftodioikisi.gr\nΕπιστολές-φωτιά του Κ. Μητσοτάκη σε τρεις υπουργούς για τη διαθεσιμότητα\n12 Ιουνίου 2014 - 08:01\nΤρεις καυτοί φάκελοι που αφορούν τη διαθεσιμότητα και την αξιολόγηση στο Δημόσιο ανοίγουν για τρία υπουργεία. Σχετική επιστολή με τις ενέργειες που πρέπει να γίνουν αμέσως έστειλε στους αρμόδιους υπουργούς ο υπουργός Διοικητικής Μεταρρύθμισης Κυριάκος Μητσοτάκης.\nΣύμφωνα με πρωτοσέλιδο ρεπορτάζ της εφημερίδας «Εθνος», οι υπουργοί Παιδείας Α. Λοβέρδος, Εσωτερικών Α. Ντινόπουλος και Μεταφορών Μ. Χρυσοχοίδης αιφνιδάστηκαν χθες βρίσκοντας στο γραφείο τους μία επιστολή που τους υπενθύμιζε τις ενέργειες που αφορούν τις μεταρρυθμίσεις στο κράτος και οι οποίες πρέπει να γίνουν άμεσα.\nΕιδικότερα: Ο κ. Μητσοτάκης ζητά από τους συναδέλφους του να προχωρήσουν στην αξιολόγηση συγκεκριμένων δομών (εποπτευόμενες ΔΕΚΟ) αλλά και στην άμεση προώθηση της αξιολόγησης όλων των υπαλλήλων (προσπάθεια που θα πρέπει να έχει ολοκληρωθεί μέχρι την 29η Ιουλίου), σύμφωνα με το νέο θεσμικό πλαίσιο που προβλέπει ποσόστωση στη βαθμολογία.\nΣτο υπουργείο Εσωτερικών πρέπει να ολοκληρωθεί η εθελοντική διαδημοτική κινητικότητα 4.000 υπαλλήλων και η απογραφή των δημοτικών επιχειρήσεων.\nΣτο Παιδείας, ο νέος υπουργός Ανδρέας Λοβέρδος πρέπει μέχρι τις 15 Ιουνίου να προκηρύξει έναν αριθμό θέσεων στα ΑΕΙ, όπου θα επαναπροσληφθούν μέρος των 1.136 διοικητικών που μπήκαν σε διαθεσιμότητα.Για το θέμα αναμένεται συνάντηση εντός της ημέρας Μητσοτάκη-Λοβέρδου.\nΥΠΟΥΡΓΕΙΑ, ΔΗΜΟΣΙΟ, ΠΡΩΤΟ ΘΕΜΑ, ΚΥΡΙΑΚΟΣ ΜΗΤΣΟΤΑΚΗΣ, ΔΙΑΘΕΣΙΜΟΤΗΤΑ\nΠέμπτη, Ιούνιος 12, 2014\nΥΠΟΙΚ: Στα 27 δισ. τα ταμειακά διαθέσιμα του Δημοσίου


Τα 10 καλύτερα ξενοδοχεία κοντά σε: Maastricht University\nΤα καλύτερα ξενοδοχεία κοντά σε: Maastricht University, Μάαστριχτ\nMinderbroedersberg 4-6, 6211 Μάαστριχτ, Ολλανδία\n801 από 3.182 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Maastricht University\n0,3 χλμ. από Maastricht University\n0,5 χλμ. από Maastricht University\n0,2 χλμ. από Maastricht University\n0,6 χλμ. από Maastricht University\n0,4 χλμ. από Maastricht University\n0,8 χλμ. από Maastricht University\n1,0 χλμ. από Maastricht University\n0,7 χλμ. από Maastricht University\n1,2 χλμ. από Maastricht University\n0,9 χλμ. από Maastricht University\n1,1 χλμ. από Maastricht University


Αρχική σελίδαΘΡΗΣΚΕΙΑΑΝΑΣΤΑΤΩΘΗΚΕ ΤΟ ΑΓΙΟΝ ΟΡΟΣ...!!ΤΑ ΣΗΜΕΙΑ ΤΩΝ ΚΑΙΡΩΝ ΠΛΗΘΑΙΝΟΥΝ....!!Εμφάνιση του Αγίου ΝΕΚΤΑΡΙΟΥ εν ώρα ακολουθίας στο Άγιον Όρος....!!\nΕκμυστηρεύτηκε ο π. Γεώργιος [Μοναχός, π. Γεώργιος Αγιοπαυλίτης] το εξής:\n– Όταν ήμουν νέος, δυο-τρεις φορές καθυστέρησα στην ακολουθία. Είπα “ας τελειώση το Μεσονυκτικό, είμαι κουρασμένος”.\nΕίδα τότε τον άγιο Παύλο [άγιος Παύλος Ξηροποταμινός, ιδρυτής των Ιερών Μονών Ξηροποτάμου και αγίου Παύλου, Αγίου Όρους] στον ύπνο μου με το μπαστούνι να μου λέγη:\n– Σήκω και κατέβα στην ακολουθία, διότι θα σπάσω το μπαστούνι στην πλάτη σου. Αλλοίμονό σου.\nΕίχε ακρίβεια μεγάλη [ο π. Γεώργιος]. Μετά το Απόδειπνο ούτε έπινε νερό ούτε έτρωγε τίποτε. Προσκυνούσε τελευταίος και έλεγε:\n– Εγώ την σειρά μου την ξέρω. Πάω τελευταίος για νάμαι πρώτος.\nΔεν πίστευε φυσικά ότι θα είναι πρώτος, αλλά με αυτό κάλυπτε την ταπεινή του ενέργεια. Από ευλάβεια, όταν έπαιρνε αντίδωρο ή στην χρίση που γινόταν στις Αγρυπνίες, δεν γύριζε την πλάτη στον ιερέα, αλλά έφευγε πισωβαδίζοντας.\nΑξιώθηκε να δη τον άγιο Νεκτάριο σε οπτασία, εν ώρα ακολουθίας.\n– Είδα έναν Αρχιερέα με άπασαν την Αρχιερατική στολή να βγαίνη από την Ωραία Πύλη.\nΣτην απορία μου ποιος είναι, ο ενδιάθετός μου λόγος μου είπε: “Ο Άγιος Νεκτάριος”!\nΈτρεξα και έβαλα εδαφιαία μετάνοια ζητώντας την ευχή του, να με ευλογήση:\n– Δος μου την ευχή σου και ευλόγησέ με. Εμείς στο Μοναστήρι σε κάνουμε και Αγρυπνία.\nΜε σταύρωσε και έπειτα όλα χάθηκαν.\nΑπόσπασμα από το βιβλίο “Από την Ασκητική και Ησυχαστική Αγιορείτικη παράδοση”.


Ένας χρόνος από την επιστροφή του ήθους στην πολιτική - Γράφει ο Μιχάλης Δεμερτζής | Έμβολος\nΑρχική Απόψεις Ένας χρόνος από την επιστροφή του ήθους στην πολιτική – Γράφει ο...\nΠριν δύο χρόνια είχαμε γράψει ένα άρθρο σχετικά με την κυβέρνηση ΣΥΡΙΖΑ, με τίτλο «Ναι, να φύγουν και μετά βλέπουμε». Τελικά, ο ΣΥΡΙΖΑ έφυγε. Και, ένα χρόνο μετά, είδαμε… Ο καθένας βέβαια συνήθως βλέπει ό,τι τον βολεύει.\nΚάποια πράγματα όμως είναι πολύ διαφορετικά σήμερα σε σχέση με την περίοδο της διακυβέρνησης ΣΥΡΙΖΑ ακόμα κι αν βγάλουμε από τη σύγκριση τις δύο μεγάλες κρίσεις – πανδημία κορωνοϊού και ελληνοτουρκικά – και τις όποιες θετικές αλλαγές έφεραν στον κρατικό μηχανισμό. Το ελληνικό κράτος άλλωστε είναι τόσο χαοτικό κάποιες φορές, που ως αντικείμενο πολιτικής είναι το καταλληλότερο πεδίο για να βλέπει ο καθένας ό,τι ακριβώς τον συμφέρει. Η εμφανέστερη αλλαγή, λοιπόν, με τη νέα κυβέρνηση δεν είναι ότι η εγχώρια πολιτική άλλαξε προς το ορθότερο, αλλά ότι άλλαξε προς το ηθικότερο. Και αυτό είναι πολύ πιο σημαντικό από όσο ενδεχομένως ακούγεται.\nΓράφαμε τότε, πριν δύο χρόνια, πως αν φύγει ο ΣΥΡΙΖΑ δεν σημαίνει πως θα έχουμε μία τέλεια κυβέρνηση ούτε πως η Ελλάδα θα γίνει στα σίγουρα μία κανονική χώρα. Σημαίνει όμως ότι θα γίνει μία καλύτερη χώρα, εξ ου και το «μετά βλέπουμε». Σε αυτό το πλαίσιο, είναι σκόπιμο να διευκρινίσουμε πως τίποτα από ό,τι κάνει ή έκανε στο παρελθόν ο ΣΥΡΙΖΑ δεν απαλλάσσει άλλες πολιτικές δυνάμεις από τις ευθύνες των πράξεών τους. Είναι μάλιστα δεδομένο πως υπάρχουν ζητήματα για τα οποία δικαιολογημένα δέχεται κριτική η τωρινή κυβέρνηση… Ζητήματα τα οποία κατά πως φαίνεται σχετίζονται με παλαιοκομματικές συνήθειες του πολιτικού μας συστήματος και έχουν απασχολήσει και αυτήν εδώ τη στήλη, όπως το Γραφείο του Πρωθυπουργού στη Θεσσαλονίκη, κάποια υπουργεία που δεν μπορούν ή δεν θέλουν να καταπολεμήσουν τον κρατισμό και διάφορα λάθη ή αβελτηρίες σε πρακτικές ή νομοσχέδια. Και υπάρχουν κι άλλες, πιο πρόσφατες περιπτώσεις, όπως οι εικόνες συνωστισμού εν μέσω πανδημίας στα εγκαίνια των νέων σταθμών του μετρό στην Αθήνα με τον πρωθυπουργό παρόντα.\nΤίποτα από αυτά όμως, για να επιστρέψουμε στο διά ταύτα, δεν αντέχει στη σύγκριση με το ήθος που προσπάθησε να επιβάλλει ο ΣΥΡΙΖΑ στην πολιτική ζωή του τόπου. Έχουμε γράψει ένα σωρό κείμενα για αυτή την προσπάθεια, για το πώς ο ΣΥΡΙΖΑ εξέφρασε τον χειρότερο εαυτό μας και προσπάθησε να μας τον επιβάλει κατά τη διακυβέρνησή του. Είναι αυτό που ο Ευ. Βενιζέλος περιέγραψε με μία μόνο κουβέντα, αδόκιμα μεν επαρκέστατα δε, χαρακτηρίζοντας τη διακυβέρνηση ΣΥΡΙΖΑ ως προσπάθεια «εκτσογλανισμού» της ελληνικής κοινωνίας.\nΕπί του πρακτέου, πιθανότατα έχουν δίκιο όσοι κρίνουν τη σημερινή κυβέρνηση για τα κακώς κείμενά της, πρέπει να της γίνεται και κριτική άλλωστε, αλλά όποια κι αν είναι η αντίδρασή της σε αυτό, τουλάχιστον δεν προσπαθεί να τετραγωνίσει τον κύκλο… Δεν ακούγονται πια απίστευτα ψέματα από κυβερνώντες, δεν στήνονται θεατρικές παραστάσεις για τις κάμερες, δεν γίνονται γελοίες κομματικές φιέστες και, επιτέλους, τα εμφυλιοπολεμικά συνθήματα και πάλι σίγησαν… Δεν βγαίνουν υπουργοί να υποστηρίζουν το μπάχαλο, να δικαιολογούν τρομοκράτες ή να περιφρονούν το νόμο… Για κάποιους αυτά μπορεί να μην λένε πολλά, αλλά η αλήθεια είναι πως όσα προβλήματα κι αν λύσει – που δεν έλυσε – μία τέτοια κυβέρνηση, αφήνει ακόμα περισσότερα και ενδεχομένως χειρότερα πίσω της και ο λόγος για αυτό, είναι πως είναι ανίκανη να διορθώσει χρόνιες παθογένειες. Εάν, δε, τύχει και αγγίξει κάποιες, μπορεί μόνο να τις χειροτερέψει.\nΓια να γίνουμε πιο συγκεκριμένοι, τα βαθιά, χρόνια προβλήματα μίας χώρας δεν είναι ούτε απλώς κοινωνικά ούτε απλώς πολιτικά. Είναι θεσμικά. Τα ελαττώματα της κοινωνίας και της πολιτικής, δηλαδή, έρχονται και συναντιόνται εκεί όπου φτιάχνονται οι κανόνες, γραπτοί και άγραφοι, οι οποίοι ορίζουν συμπεριφορές, οι οποίες με τη σειρά τους δημιουργούν νοοτροπίες. Αν δεν ήταν θεσμικά τα χρόνια προβλήματα της Ελλάδας δεν θα ήταν και χρόνια, για να το πούμε απλά. Και, πολύ φυσιολογικά, τα θεσμικά προβλήματα δεν πρόκειται να τα λύσει ποτέ αυτός που περιφρονεί τύπους και θεσμούς. Είναι σαν να έχουμε βάλει αντιεμβολιαστή να βρει το εμβόλιο κατά του κορωνοϊού. Τώρα, το αν αυτά τα προβλήματα θα τα λύσουν οι σημερινοί κυβερνώντες, μένει να φανεί. Μια φορά, πάντως, δείχνουν να σέβονται τα βασικά…\nΠροηγούμενο άρθροΥΠΟΙΚ: Τα βασικά σημεία του νέου φορολογικού νομοσχεδίου\nΕπόμενο άρθροΒέλγιο – κορονοϊός: Οι Βρυξέλλες διευρύνουν την υποχρεωτική χρήση μάσκας\nΣτους πρώτους δασκάλους – Γράφει ο Ευστράτιος Παπάνης